Patutlah Bayi ‘Excited’ Sangat Bila Jumpa Cermin. Rupanya Banyak Benda Dia Tengah Belajar

“Aisyah memang suka betul tengok cermin, siap boleh gelak sorang-sorang. Apalah agaknya yang seronok sangat tu…”
Budak-budak kecil memang suka bermain di hadapan cermin, lebih-lebih lagi cermin besar yang boleh menampakkan seluruh tubuh mereka. Dalam sesetengah permainan seperti rattle atau buku kanak-kanak pun, kadangkala ada diselitkan plastik seperti cermin yang selamat untuk dipegang oleh bayi.

Tapi, pernahkah anda terfikir kenapa bayi suka sangat melihat cermin walaupun mereka mungkin masih belum mengenal refleksi diri masing-masing?
Kenapa Bayi Suka Bermain Dengan Cermin
Menurut pengkaji, bayi sangat suka bermain dengan cermin kerana mereka memang mudah tertarik pada wajah manusia. Sejak lahir lagi, bayi selalunya meluangkan masa melihat wajah-wajah ibu, ayah dan ahli-ahli keluarga yang lain.

Namun, bayi yang berusia 18 bulan ke bawah biasanya masih belum mengenal diri mereka di dalam cermin. Bila mereka dah faham nanti, si kecil tentu akan berasa lebih teruja kerana makin banyak yang akan mereka terokai!

Foto Kredit: istockphoto.com
5 Manfaat Bermain Dengan Cermin Untuk Si Kecil
1. Membantu Bayi Fokus
Mungkin ramai kurang sedar bahawa penglihatan bayi pada awalnya bukanlah seperti kita sekarang. Sebaliknya, ia bermula dengan kabur serta monotone  dan sedikit demi sedikit akan menjadi lebih fokus dan berwarna-warni.
Dengan bermain cermin, ibu ayah dapat membantu bayi mengkoordinasikan pandangan mereka dengan lebih tepat ke arah sesebuah objek, mengikut pergerakan dan membezakan satu objek dengan yang lain.
Foto Kredit: todaysparent.com
2. Mengenal Konsep Self Awareness
Salah satu milestone dalam perkembangan bayi adalah mengenal diri mereka sendiri dan membezakan refleksi dalam cermin dengan objek sebenar.
Kebolehan ini dikenali sebagai self awareness dan ia dapat meningkatkan lagi kemahiran kognitif serta merangsang minda mereka.

3. Menggalakkan Interaksi
Selalunya apa yang ibu dan ayah buat masa bermain di hadapan cermin dengan bayi? Tentu anda akan menyanyi, membuat wajah lucu dan pelbagai lagi mimik muka kan?
Pelbagai ekspresi yang dilihat oleh bayi ini dapat menjadi batu loncatan untuk menggalakkan mereka berinteraksi. Ia juga akan membuat bayi teruja untuk meneroka wajah serta anggota tubuh masing-masing.

4. Meningkatkan Kemahiran Motor & Kebolehan  Membaca
Menurut sebuah kajian psikologi, mirror play juga didapati dapat membantu bayi lebih aktif meneroka di samping menajamkan lagi kemahiran motor mereka serta turut membantu dalam kebolehan membaca.
Wah, tak sangka!
Foto Kredit: amazon.eu
5. Meluaskan Penerokaan
Dengan bermain di hadapan cermin juga, bayi dapat melihat anggota tubuh yang tidak dapat mereka lihat pada diri sendiri seperti kepala, rambut, hidung, dan mata.
Cuba ibu-ibu nyanyikan lagu ‘head, shoulder, knees and toes’ dan ajarkan mereka menunjukkan pada anggota tubuh tersebut. Pasti mereka akan rasa teruja dan dapat belajar banyak perkara.
Foto Kredit: de.dreamstime.com
Bermain Sambil Bonding Dengan Keluarga
Gelak tawa, gurauan, serta gaya si kecil yang lucu tentunya membuat kita cukup leka memerhatikan si kecil. Menariknya, semua proses ini sebenarnya membina pelbagai kemahiran serta merangsang perkembangan otak mereka.
Walau apa pun yang dipelajari oleh bayi, yang paling penting adalah bagaimana anda dapat meluangkan masa berkualiti bersama bayi. Mereka enjoy, kita pun gembira!


Jangan ‘Bunuh’ Perkembangan Anak. 7 Kerugian Besar Bila Mereka Tak Bermain Di Luar

“Kasihan pula aku dengan budak-budak ni. Setiap hari aku balik kerja hari dah nak gelap. Macam manalah nak dapat manfaat bermain di luar. Bahayakah kalau berterusan begini?”
Semakin hari, anak-anak semakin cepat terdedah kepada gajet dan peranti elektronik di usia yang awal. Menurut kajian di Amerika, anak-anak kini hanya meluangkan masa antara 4 hingga 7 minit di luar setiap hari berbanding 7 jam di hadapan skrin!

Sebenarnya, terlalu banyak manfaat bermain di luar yang boleh didapati oleh anak. Malah, terdapat saranan yang menggalakkan anak bermain di luar tidak kira apa pun cuaca pada hari itu.
Tidak dinafikan bahawa penggunaan gajet mempunyai kesan positif terhadap pendidikan anak dan dapat membantu ibu bapa. Namun, pakar berpendapat bahawa impak negatifnya boleh memberi kesan jangka panjang kepada kanak-kanak sekiranya ia digunakan secara berterusan tanpa pemantauan daripada ibu bapa.

7 Sebab Anak Kita Patut Bermain Di Luar. Rugi Besar Kalau Asyik ‘Terkurung’ Di Rumah!
Ini 7 sebab kita patut biarkan anak bermain di luar.

1. Anak Lebih Sihat
Menurut penelitian dari Majalah TIME, anak yang dibiarkan bermain ‘kotor’ adalah 3 kali ganda lebih sihat.
Apabila anak bermain di luar, mereka terdedah kepada mikrob aktif yang berfungsi mempertahankan organ dalaman tubuh daripada bakteria. Ironinya, anak yang sering dilindungi dan bermain di dalam rumah sebenarnya lebih mudah terdedah kepada risiko lelah (asthma) dan juga alergi.
Foto Kredit: justdakhila.com
2. Memacu Perkembangan Otak
Sungguhpun sebuah gajet boleh membantu anak kita mengenal huruf dan nombor, kita seharusnya sedar bahawa memperkenalkan anak kepada alam sekitar adalah jauh lebih bermanfaat untuk usia mereka. Ini kerana, di sinilah berlakunya eksplorasi terhadap semua jenis deria – penglihatan, pendengaran, sentuhan, bau, dan rasa.
Menurut Dr. Putri Afzan Maria Zulkifli, 3 tahun pertama pertumbuhan otak adalah sangat penting, di mana saiz otak adalah dua pertiga daripada saiz otak dewasa. Apabila anak-anak mengalami masalah kurangnya stimulasi sensori seperti yang dilihat dalam rajah di bawah (ruang-ruang kosong), rugi besarlah jika sel-sel otak tersebut mati begitu sahaja.
Foto Kredit: ukm.my

3. Membina Keyakinan Diri
Sebaik saja kita melangkah ke luar rumah, kita sebenarnya melangkah daripada zon selesa. Secara tidak langsung, perasaan ini akan menggalakkan lebih banyak aktiviti menyelesaikan masalah (problem solving skill), terutamanya dalam diri anak-anak kecil.
Oleh kerana aktiviti bermain di luar adalah bebas dan tidak berstruktur, minda mereka akan lebih berkembang kerana mereka perlu memikirkan apa yang perlu dilakukan – berbanding sekadar menatap skrin televisyen atau gajet. Melalui proses ini, anak-anak belajar untuk membuat keputusan, tindakan, dan menguruskan emosi. Semua ini membantu mereka berasa lebih konfiden.

4. Lebih Petah Bercakap
Manfaat bermain di luar antara lainnnya adalah menggalakkan interaksi dan ekspresi emosi yang sihat. Ini disokong oleh pelbagai pemerhatian yang mendapati bahawa anak kecil akan menggunakan 5 kali ganda lebih banyak perkataan semasa bermain di luar rumah berbanding di dalam.
Dalam sebuah artikel yang diterbitkan di The New York Times, penulis buku iBrain:Surviving the Technological Alteration of the Modern Mind, Dr Gary Small mengatakan anak-anak yang menghabiskan terlalu banyak waktu dengan teknologi cenderung mengalami gangguan interaksi serta kebolehan komunikasi. Tidak hairanlah, ia juga dikaitkan dengan masalah speech delay.
Foto kredit : makesmokinghistory.org.au
5. Bantu Anak Tidur Lebih Awal
Bermain di luar bukan saja menyeronokkan, tetapi ia juga boleh membantu anak untuk menyalurkan tenaga mereka yang ‘tak pernah habis’. Bila tenaga ini dapat disalurkan dengan betul, mereka sebenarnya dapat tidur lebih awal. Sikap agresif dan tantrum merupakan salah satu tindakbalas untuk anak mengeluarkan tenaga dan mengekspresikan perasaan mereka.
Malah, jika anak anda bermasalah dalam mematuhi waktu tidur, cuba periksa semula waktu yang diluangkan oleh mereka untuk bermain gajet. Dalam sebuah artikel My Positive Parenting hasil kerjasama oleh Persatuan Pediatrik Malaysia & Persatuan Psikiatri Malaysia, ditegaskan bahawa penggunaan gajet berpotensi untuk mengganggu waktu tidur kanak-kanak, iaitu sekurang-kurangnya 12 jam jam setiap hari.

6. Kurang Risiko Obesiti
Seperti yang kita sedia maklum, bermain di luar tentunya akan membantu anak bergerak lebih aktif berbanding duduk di sofa. Oleh itu, ia dapat menjadi langkah terawal untuk mengelakkan komplikasi penyakit seperti diabetes, serangan jantung, rabun jauh, dan sebagainya.

Foto Kredit: huffingtonpost.com
7. Mengajarkan Tentang Tanggungjawab
Untuk berinteraksi dengan alam sekitar, ia adalah salah satu bentuk tanggungjawab sosial. Contohnya, mereka akan belajar untuk tidak membuang sampah merata-rata, melayan kucing jalanan dengan baik, berjumpa kawan baru, dan tidak merosakkan harta awam.
Ini semua tak mungkin dapat diajar kalau tidak didedahkan kepada dunia luar. Sedikit sebanyak, ia turut mendidik anak menjadi lebih prihatin dan bertimbang rasa.
Foto Kredit: babyzzz.ru
Jangan ‘Bunuh’ Perkembangan Anak
Mungkin kita tidak menyedari bahawa anak kita selama ini ‘terasing’ daripada alam semulajadi seperti tumbuhan, haiwan, batu-batuan, awan, dan langit. Mereka sepatutnya mampu melempar bola, melompat, berlari, meneroka, menyentuh, dan menikmati masa di luar. Semua ini adalah manfaat bermain di luar yang merangsang perkembangan saraf motorik.
Tak perlu jauh-jauh, bermain di halaman rumah atau taman permainan awam pun dah cukup bagi mereka. Walaupun nampak kecil, ia adalah dunia yang serba gergasi untuk mereka terokai.


Ini 7 Manfaat Makan Buah Cranberry, Sangat Bagus Untuk Pulihkan Kencing Kotor!

Nampak sama tapi bukan dia, itulah nasib buah cranberry yang orang anggap seperti buah cherry kerana rupanya yang bulat kecil dan bewarna merah delima. Namun, tidak mengapa asalkan anda tahu manfaat buah cranberry yang sebenarnya banyak khasiat untuk kesihatan.
Antaranya adalah mengatasi jangkitan saluran kencing, melawan penuaan awal, membantu kesihatan pasca menopause dan pelbagai lagi. Justeru itu, kalau nak tahu khasiat lain mari ikuti perinciannya di bawah.

Baca juga: Rupanya Cincau Pun Beri Kebaikan Pada Kesihatan, Dah Tahu Mesti Tiap Hari Bercincau!
MANFAAT BUAH CRANBERRY

Ini 7 manfaat buah cranberry kepada kesihatan badan. Jom amalkan makan buah cranberry dengan kadar tertentu.

1. MENGATASI JANGKITAN SALURAN KENCING
Kandungan anti-bakteria pada cranberry dalam jumlah tinggi ternyata berkesan mengatasi jangkitan saluran kencing (UTI).
TANDA UTI:

Pedih pinggul
Kerap membuang air kecil
Pedih ketika buang air kecil
Air kencing berdarah

Jangkitan ini perlu segera diatasi kerana ia dapat mempengaruhi kesihatan ginjal anda.
2. MELAWAN PENUAAN AWAL
Berdasarkan penyelidikan, faktor utama penyebab kepada penuaan awal adalah radikal bebas. Sifat antioksidan pada cranberry dapat dimanfaatkan untuk melawan radikal bebas penyebab kerosakan sel-sel kulit.
Selain itu, buah ini juga memberikan nutrisi dan membuat kulit terasa lebih anjal.
Campurkan 2 sudu makan cranberry kering dan satu perempat sudu makan minyak essential. Oleskan campuran tersebut selama 10 minit pada kulit wajah, setelah itu bilas hingga bersih.
3. MEMBANTU KESIHATAN PASCA MENOPAUS
Tahukah anda, setelah memasuki fasa menopause anda berisiko diserang pelbagai penyakit termasuklah masalah jantung. Kajian 2013, menunjukkan pengambilan cranberry setiap hari dengan kadar tertentu dapat mengurangkan jumlah kolestrol.
Buah ini juga sesuai dijadikan suplemen makanan yang berkhasiat untuk para wanita setelah menopause.
4. MENINGKATKAN DAYA TAHAN TUBUH

Ia sama fungsinya seperti pelbagai sayur dan buah yang tinggi vitamin, antioksidan dan fitokimia yang terkandung pada buah cranberry. Fungsi ini dapat meningkatkan daya tahan tubuh sehingga mencegah badan dari mudah diserang penyakit.
Anda boleh cuba mengambil buah atau jus cranberry setiap hari untuk menyeimbangkan dengan aktiviti harian yang padat.
5. MENCEGAH JANGKITAN
Meskipun memerlukan penelitian lebih banyak, namun manfaat lain buah cranberry yang harus anda tahu adalah melawan pelbagai jangkitan akibat bakteria dan virus. Ini termasuklah norovirus, penyebab kepada penyakit yang tular melalui makanan.
Buah ini juga bersifat anti radang atau dapat meredakan keradangan.
6. BANTU MENGURANGKAN BERAT BADAN
Memang benar makan buah-buahan sahaja tidak cukup untuk bantu mengurangkan berat badan. Anda perlu menggabungkan senaman dan menjaga pemakanan untuk mendapatkan hasil yang optimum.
Pakar pemakanan menyatakan cranberry memberikan kesan pengemulsi pada lemak agar tidak terkumpul dalam tubuh. Selain itu, serat dalam buah merah ini juga membantu rasa kenyang yang lebih lama.
7. MELINDUNGI GIGI DARI KEROSAKAN
Menurut pengkaji di pusat kesihatan oral dan biologi, kandungan proanthocyanidins bermanfaat untuk mencegah penyakit gusi dan bakteria yang melekat pada gigi.
Dengan kata lain, selain memberi kesegaran cranberry boleh mencegah karies gigi dan masalah gusi yang lain.
Sumber: Tokopedia


Lihat 6 Kesan Ini Apabila Tambah Nutrisi Bayi Dengan Buah Delima

Bolehkah beri buah delima pada bayi? Boleh, kalau bayi anda sudah masuk enam bulan.
Tapi, kenapa buah delima? Banyak sungguh buah tempatan yang senang nak dapat berbanding buah delima. Sudahlah harganya mahal. Lagipun, sesuai ke untuk bayi usia ni makan buah delima?

Buah delima kaya dengan pelbagai khasiat dan telah menjadi penawar sejak sekian lama kepada pelbagai jenis penyakit. Bukan itu saja, buah delima adalah salah satu daripada makanan sunnah yang turut disebut dalam Al-Quran.
Foto Kredit: bestrightway.com

6 Kesan Yang Dapat Dilihat Kalau Beri Buah Delima Pada Bayi
Ia sangat bagus untuk bayi namun lebih disarankan pada bayi berusia enam bulan ke atas mengambil buah delima dalam bentuk jus.

Selain kaya dengan antioksida, ia juga:
1. Melindungi daripada penyakit
Antaranya mineral, vitamin C, vitamin E, zat besi, folate, fiber, potasium dan vitamin B Kompleks.
Semua nutrisi ini membunuh radikal bebas dan molekul oksigen yang tidak seimbang dalam badan bayi secara tak langsung melindungi bayi daripada mudah dijangkiti penyakit.
Foto Kredit: momjunction.com
2. Mengubati radang
Kandungan enzim dan biokimia yang ada dalam buah delima mengurangkan masalah radang dengan membunuh jangkitan bakteria.
3. Atasi masalah pencernaan
Bayi memang mudah mengalami masalah pencernaan kerana sistem perkumuhannya masih belum berkembang sepenuhnya. Dengan meminum jus delima, masalah ini dapat diatasi.
Jus delima juga bagus untuk merawat muntah-muntah dan sembelit.
Jika bayi belum mampu memegang cawan, salah satu cara ialah dengan memberinya melalui ‘syringe’.
Foto Kredit: redorbit.com
4. Membunuh cacing
Masalah cacing memang sering dihidapi oleh bayi. Ia biasanya berkumpul dalam usus dan berkongsi nutrisi yang diterima oleh bayi.
Jus delima menghapuskan cacing-cacing ini dari terus berkumpul dalam usus kecil dan besar.
5. Mengawal demam
Jika bayi demam, segera beri anak minum jus delima kerana ia menurunkan suhu yang panas.
Foto Kredit: themotherish.com
6. Melindungi hati
Jus delima meningkatkan fungsi hati dalam badan bayi dengan melindungi daripada ‘oxidative stress’ yang merupakan penyebab masalah hati.
Pastikan sebelum memberi jus atau buah delima pada bayi,
Foto Kredit: healingthebody.ca
Elak memasukkan kulit luar buah delima yang berwarna putih bersama kerana ia boleh menerbitkan rasa masam dalam jus.
Masa elok memberi bayi minum jus adalah pada waktu petang. Jangan beri pada waktu malam kerana ia manis dan boleh menyebabkan masalah lain seperti sakit gigi.


Rupanya Banyak Manfaat Bunga Raya, Mujarab Untuk Turunkan Berat Badan!

Ramai tak tahu bahawa sebenarnya bunga raya ini terdapat pelbagai manfaat. Tambah pula, Malaysia merupakan sebuah negara yang amat bertuah kerana memiliki pelbagai kebaikan sama ada dari segi kesuburan tanah, makanan mahupun iklim. Disebabkan memiliki tanah yang subur, tumbuh-tumbuhan mudah membiak dan segar malah memiliki manfaatnya yang tersendiri.
Selain menjadi bunga kebangsaan, bunga raya dikatakan boleh dijadikan sebagai inisiatif bagi merawat pelbagai penyakit. Boleh dikatakan, hampir keseluruhan pokok bunga raya dapat dijadikan sebagai ubat. Mujarab untuk turunkan berat badan pula tu!

Baca juga: Petua Hilangkan Kahak & Hingus Bayi, Layur Daun Sireh Letak Atas Dada Je…
RUPANYA BANYAK MANFAAT BUNGA RAYA YANG RAMAI TAK TAHU
1.Bahagian pokok bunga raya yang boleh digunakan

Mungkin ramai yang tidak tahu, bahawa beberapa bahagian pokok bunga raya ini digunakan untuk pelbagai tujuan di seluruh dunia. Antaranya ialah:

Daun:Daun muda pokok bunga ini kadangkala digunakan sebagai pengganti kepada sayur bayam dan ia bertindak sebagai sumber kecemasan bagi menggantikan sayur-sayuran hijau
Bunga: Bunganya boleh dijadikan sebagai jeruk atau digunakan sebagai pewarna makanan yang selamat. Ia juga boleh dikeringkan dan dijadikan sebagai teh
Akar: Akar pokok ini boleh dimakan. Walau bagaimanapun, ia sangat berserabut dan tidak mempunyai banyak rasa
Potensi kurangkan tekanan darah.
Satu kajian yang diterbitkan pada tahun 2011 dalam Natural Medicine Journal menyatakan bahawa, teh bunga raya dan ekstrak pokok bunga ini berpotensi mengurangkan tekanan darah dan tahap kolesterol. Walaupun lebih banyak kajian diperlukan bagi menyokong teori ini, ini merupakan satu berita kecil yang amat menjanjikan.
Orang-orang Mesir purba telah menggunakan teh bunga raya ini bagi menurunkan suhu badan dan meningkatkan pengeluaran air kencing. Di Afrika pula, ia digunakan untuk merawat sembelit, penyakit hati dan simptom selesema. Pulpa daunnya pula digunakan untuk merawat luka.
2.Potensi mengurangkan berat badan

Bunga raya mempunyai potensi yang menjanjikan dalam membantu mengurangkan berat badan selain mempunyai ciri anti kanser.
Kajian terbaharu menyatakan, ekstrak pokok bunga raya ini mungkin mempunyai kesan terhadap metabolisme yang boleh mengelakkan obesiti dan pengumpulan lemak dalam hati.
Tidak terdapat kajian yang menyeluruh mengenai teori ini, walau bagaimanapun, sesetengah kajian seperti yang diterbitkan dalam jurnal Toxicology and Appied Pharmacology menyatakan, anthocyanin yang terdapat dalam bunga ini merupakan kunci kepada ciri anti kanser yang dimilikinya.
3.Penggunaannya dalam perubatan tradisional

Bunga raya ini telah digunakan secara meluas dalam perubatan tradisional orang-orang Cina dan Ayurveda. Akarnya digunakan untuk membuat campuran herba sebagai remedi keguguran rambut, batuk yang berpanjangan dan untuk menghilangkan kutu rambut.
Pokok bunga dengan bunga yang kemerahan ini bukan hanya popular di Malaysia, malah ia turut popular dalam budaya masyarakat di bahagian lain dunia.
Ia amat dihargai dalam perubatan tradisional Cina, sebab itulah bunga ini kadangkala disebut sebagai ‘ Chinese hibiscus’ atau ‘China rose’.

Mungkin selepas ini, anda boleh mencuba dengan mengeringkan kelopak bunga ini dan menjadikannya sebagai bahan utama teh bunga raya. Teh bunga raya, dengar macam sedap!
Sumber: Hello Doktor


Manfaat Cendawan Enoki, Real Food Yang Bagus Sebagai Vitamin Otak Si Anak!

Cendawan adalah makanan ‘real food’ yang merupakan vitamin kepada otak. Ia amat bagus diberikan kepada kanak-kanak sebagai sumber bahan utama dalam masakan. Hal ini kerana, terdapat pelbagai manfaat cendawan yang terkandung dan mungkin tidak anda ketahui, terutamanya cendawan enoki.
Sebagaimana perkongsian Puan Aini Zainal, yang menjelaskan khasiat cendawan enoki yang pelbagai untuk kebaikan kesihatan tubuh badan. Mari ikuti perinciannya di bawah.

Baca juga: Ini Petua Buang Bisa Isi Ikan Tongkol Yang Tak Ramai Tahu, Kurang Gatal Bila Makan!
VITAMIN OTAK ANAK DARI REAL FOOD: CENDAWAN
Gambar hiasan: Google.

Vitamin otak anak ialah real food. Salah satunya adalah cendawan.

Allah cipta berjenis-jenis cendawan dengan sangat banyak kebaikan untuk badan kita. Ada yang belum biasa beri cendawan pada anak, kan? Tak apa, nanti boleh cuba.
Kita boleh mula berikan sekarang sebab nutritional benefits cendawan ini sangat banyak dan superb. Tapi yang penting, sebaiknya dan sebolehnya, dapatkan:

Cendawan segar berbanding dalam tin.
Yang segar kerana masih banyak nutrisinya.
Versi better options, bebas racun serangga, bebas chemical/bahan kimia.

Majoriti cendawan adalah dari China. Ada juga dari Malaysia seperti Cendawan Tiram (Oyster Mushroom) dan Thailand. Jika dari China, saya pilih yang Organic Certified sebagai contoh, Organic Shiitake.
Enoki Mushroom di foto ini contohnya, better options dari Thailand. Ia bebas bahan kimia dan bebas racun serangga.

Harganya RM1.50 jika melalui Panda Mart. So kalau dapatkan di pasaraya saya rasa lebih murah. Ada makanan sihat berkhasiat yang harga mampu milik, elak pukul rata semua mahal.
MANFAAT CENDAWAN ENOKI
Manfaat ‘Enoki Mushroom‘ untuk anak-anak dan kita juga:

1. ANTIALLERGI & ANTIKANSER
2. MEMPERBAIKI SISTEM IMUN & JANTUNG
Memperbaiki sistem imun dan jantung yang lebih baik.
3. KAYA NUTRISI
Kaya nutrisi seperti protein, karbohidrat, serat, vitamin-vitamin penting dan banyak lagi. Makan makanan kaya nutrisi, sistem imun anak akan meningkat. Manfaatnya terus kepada otak juga.
4. MENGAWAL PARAS GULA DALAM DARAH
Blood sugar level kita perlu sentiasa terkawal. Banyak kesan buruk jika sebaliknya. Ia bantu regulate paras gula dalam darah kita.
Tapi tak bermaksud kita tetap kena bagi anak makan atau minum manis kerap, ya?
5. KAYA ANTIOKSIDAN
Makanan bersifat antioksidan akan beri banyak manfaat pada sistem pada anak. Ia juga bantu lindungi daripada sesetengah risiko kanser.
6. ANTIBAKTERIA
Nampak simple je, sekadar mushroom. Tapi hari-hari anak terdedah dengar bakteria jahat, tak kira daripada selemah-lemah bakteria hinggalah kepada yang kuat dan menyebabkan sakit dan lambat sembuh.
Kuatkan sistem pertahanan anak melalui makanan harian yang baik.
7. ANTIRADANG
Bila badan dalam keradangan, badan tak sihat keadaan akan lebih teruk. Kerap ambil makanan antiradang akan bantu badan lebih terkawal keradangannya.
TIPS CUCI CENDAWAN
Gambar hiasan: Google.

Jika dapatkan mushroom di pasaran yang tiada label apa apa, rendam seketika dengan air campuran cuka atau baking soda.
Biar cendawan terendam dalam 20 minit, kemudian baru bilas.

Ia dapat membantu buang pesticides residue yang ada pada cendawan. Jika tak dapat buang sepenuhnya sekalipun, ada usaha kita untuk buang.
Sumber: Facebook Ainini Zainal


Berkesan Atasi Serangga Perosak & Penyakit, Ini 7 Manfaat Cuka Kayu Untuk Tanaman

Memang pening kepala kalau pokok kita asyik diserang serangga perosak, kulat, dan penyakit.
Ada tu benih yang kita semai tak juga tumbuh-tumbuh.

Macam-macam masalah tanaman yang boleh dihadapi dan kalau nak selamatkan pokok tu, kita kenalah buat sesuatu.
Tahukah anda, salah satu ‘penyelamat’ yang boleh digunakan ialah cuka kayu.

Jadi, kami akan kongsikan 7 KEGUNAAN CUKA KAYU UNTUK SUBURKAN TANAMAN anda.

Sebelum kita semak kelebihannya, jom kita kenali dulu, APA ITU CUKA KAYU?

Apakah Cuka Kayu?
Cuka kayu atau wood vinegar adalah cairan organik yang merupakan produk sampingan yang terhasil dari proses kondensasi pembakaran kayu (tanpa udara) dalam penghasilan arang.
Ia boleh didapati dalam warna kuning kecoklatan atau coklat kehitaman.
Kajian ke atas cuka kayu ini telah mengambil tempat sejak tahun 1950an lagi, Haa! dah lama kan.
Para petani di kebanyakan negara seperti Jepun, Taiwan, Thailand dan Korea menggunakan cuka kayu secara meluas kerana kelebihannya sebagai bahan kimia tani organik.
Namun untuk rakyat marhaen seperti kita, tak ramai yang tahu kewujudannya, apatah lagi nak gunakannya pada tanaman.
Jadi, mari kita lihat kegunaan cuka kayu untuk kesuburan tanaman.
Baca juga: Atasi Masalah Di Kebun, Ini 9 Kegunaan Baking Soda Untuk Tanaman Lebih Subur!
7 Manfaat Cuka Kayu Untuk Suburkan Tanaman
1. Menggalakkan Percambahan Benih Dengan Cepat
Kita boleh guna cuka kayu untuk meningkatkan hasil tanaman kita kerana ia dapat menggalakkan percambahan benih dengan lebih cepat.
Kajian mendapati penghasilan cuka dari pembakaran buluh merangsang percambahan benih tanaman.
Jadi, kalau benih yang kita semai susah betul nak bercambah, bolehlah cuba semburkan tanaman dengan sedikit cuka kayu pula.
Foto Kredit: galleryhip.com
2. Menggalakkan Tumbesaran Anak Pokok
Bukan itu saja, cuka kayu mampu menggalakkan tumbesaran anak pokok.
Biasanya, untuk fungsi ini, kita boleh pilih cuka kayu yang terhasil dari sumber tumbuhan berkayu seperti pokok oak, kayu getah, walnut atau kayu bakau.
Kajian mendapati pokok yang disembur dengan cuka kayu membesar 2 kali ganda lebih subur dari yang tidak disembur cuka ini.
Oleh itu, kalau kita rasa pokok kita pendek je dan tak membesar, jom kita cuba gunakan cuka kayu lepas ni.

3. Membantu Penyerapan Nutrisi Baja Dengan Lebih Baik
Bagi sesiapa yang suka menanam, pasti kita tahu fungsi utama baja adalah sebagai ‘pembekal makanan’ secara terus kepada tanaman.
Dalam hal ini, cuka kayu berpotensi mengurangkan penggunaan kadar baja dan racun sintetik sehingga 50% kerana sifat organiknya yang boleh membantu dalam penyerapan nutrisi baja dengan lebih baik jika diberi dengan kadar yang secukupnya.
Haaa, jadi, kita pun takdelah perlukan banyak sangat baja macam sebelum-sebelum ni.

4. Racun Serangga Yang Selamat Untuk Tanaman
Salah satu asbab terbesar kadang-kadang kita malas nak bercucuk tanam ialah kerana serangga yang suka rosakkan tanaman kita.
Mana taknya, pokok tu dah hidup sihat, tiba-tiba serangga datang bawa bala tenteranya seperti kulat, bakteria atau nematode (cacing gelang parasit).
Dalam hal ini, cuka kayu berfungsi menghasilkan microbes, iaitu sejenis organisma yang memakan serangga perosak.
Jadi, tak hairanlah kalau para petani suka menggunakan cuka kayu ini sebagai racun serangga yang selamat untuk tanaman.

5. Menjadikan Daun Lebih Sihat
Dulu kita belajar fungsi pokok salah satunya adalah untuk menghasilkan oksigen melalui proses fotosintesis kan?
Jangan tak tahu, cuka kayu ini dapat meningkatkan kandungan klorofil dalam daun, iaitu salah satu elemen dalam proses fotosintesis.
Jangan terkejut, cuka kayu juga dapat menghasilkan warna daun yang berkilat serta memudahkan sintesis gula dan asid amino dalam tumbuhan.
Jadi, tumbuhan pun boleh tumbuh dengan segar dengan daun-daun yang sihat.
Wah, memang banyak manfaat cuka kayu ni!

6. Memperelok Struktur Tanah
Siapa sangka, antara kebaikan cuka kayu juga adalah ia dapat bantu menyuburkan tanah dengan meningkatkan aktiviti microbial dalam tanah.
Ini kerana cuka ini dapat memberikan khasiat pada microbes yang baik.
Ia juga memperelok struktur fizikal tanah kita.
Di beberapa buah negara seperti Brazil, cuka ini digunakan secara meluas ke atas tumbuhan yang mempunyai masalah ketidaksuburan atas sebab kekurangan nitrogen dan fosforus.
Selain itu, cuka kayu boleh membantu pertumbuhan dan menguatkan akar pokok.

7. Menggalakkan Penghasilan Buah & Sayur Yang Berkualiti
Untuk pengusaha dusun buah-buahan dan sayur-sayuran, cuka kayu boleh menggalakkan penghasilan sayur dan buah berkualiti tinggi.
Bukan itu saja, kuantiti hasil tanaman juga boleh bertambah sebanyak 2x ganda berbanding tumbuhan yang tidak diberi cuka kayu.
Kajian yang dijalankan di sebuah dusun di Thailand kini menjadi rujukan kepada banyak para petani.
So, kalau rasa macam susah betul buah nak tumbuh, cubalah semburkan sedikit larutan cuka kayu ke atas pokok.
Selain itu juga, cuka ini berkebolehan membantu menukarkan bahan mentah menjadi kompos organik disamping mengurangkan bau-bauan yang tidak enak terhasil dari kompos tersebut.

Cara Penggunaan Cuka Kayu Untuk Tanaman
Cara penggunaan cuka kayu ni sebenarnya bergantung kepada jenis cuka kayu yang dibeli dan jenis tanaman kita.
Dalam artikel ini, kami kongsikan maklumat daripada Puan Liyana Mohd Poad.
Kata beliau, bancuhan 2ml +1.5L air biasa. Kemudian sembur pada seluruh pokok dan daun atas bawah pucuk semua sekali kecuali tanah.

Tapi kalau air semburan menitis ke tanah, tak mengapa sebab ia tak memudaratkan.
Spray seminggu 2/3 kali pada sebelah petang pukul 6 ke atas. Boleh juga pada waktu pagi.
Lepas spray jangan siram pokok dengan air biasa. Biarkan cuka kayu meresap at least 7/8 jam.
Tengok result selepas beberapa hari. Anak pokok berusia dua minggu ke atas boleh spray tapi jangan banyak. Boleh agak agak.
NOTA: Katanya harga yang dibeli RM18 untuk sebotol seperti dalam gambar. (Kami tak jual ya, just bagi anggaran harga saja)

Banyak Kegunaan Cuka Kayu Untuk Tanaman
Tapi hati-hati, larutan cuka kayu yang terlalu pekat boleh membantut percambahan benih, selain penggunaannya yang berlebihan dalam jangka masa yang panjang berpotensi menambah keasidan tanah.
Oleh itu, pastikan kita ambil tahu variasi tahap larutan cuka kayu yang bersesuaian bergantung kepada jenis tumbuhan yang kita nak tanam, okay.
Selamat berkebun dan semoga bermanfaat!
Sumber rujukan:

http://ppid.pertanian.go.id/doc/1/Cuka%20Kayu.pdf
https://rootofscience.com/blog/2020/sains-pertanian/cuka-kayu-penggunaannya-dalam-pertanian/
http://agrowingculture.org/the-use-of-wood-vinegar-in-reducing-the-dependence-on-agro-chemicals/
http://www.woodvinegar.org/wood-vinegar.html
https://www.impiana.my/cuka-kayu-untuk-suburkan-tanaman-dan-hasilkan-sayuran-berkualiti/
http://www.biogreen-energy.com/wood-vinegar/
https://kebunbandar.com/cuka-kayu-pertanian/


Bukan Sekadar Cerita Kosong, Tapi Ada Manfaat Dongeng Buat Anak Kecil Di Rumah!

Kisah dongeng boleh didapati sama ada di sekolah, televisyen, mulut ke mulut, buku dan banyak lagi. Tapi, perasan tak semakin ramai ibu bapa yang menghalang anak menonton atau mendengar kisah dongeng ini kerana beranggapan ianya mengarut. Sebenarnya, ada manfaat dongeng untuk anak anda.
Apa yang best dengan kisah dongeng ini adalah ia merupakan dunia fantasi yang penuh dengan kuasa ajaib, sesuai untuk anak yang baru membesar. Daripada menghalang anak mendengar dan menonton kisah dongeng, lebih baik ibu bapa tahu kebaikannya kepada mereka. Ikuti perkongsian penulis mengenai manfaat dongeng buat anak kecil.

Baca juga: Paksa Suami Bacakan ‘Bedtime Stories’ Untuk Anak Kalau Nak Mereka Lebih Cerdik
MANFAAT DONGENG BUAT ANAK KECIL DI RUMAH
1. MEMBANTU MEMAHAMI LITERASI BUDAYA

Setiap kisah dongeng memiliki latar belakang budaya yang berbeza. Ini dapat membantu anak  belajar menghargai kepelbagaian budaya yang mereka tonton atau dengari melalui kisah dongeng ini. Ditambah lagi, kebanyakan kisah dongeng memainkan elemen tradisional yang boleh menambah pengetahuan baru buat anak.

2. MERANGSANG IMAGINASI

Kisah dongeng mendorong kanak berimaginasi tinggi kerana mereka akan cuba untuk membayangkan senario yang didengari atau ditontoni. Ini bermaksud anak akan berfikir mendalam saat mendengar kisah dongeng. Contohnya, jika ibu bapa menceritakan bagaimana seseorang boleh terbang menggunakan penyapu, pasti mereka mula membayangi imej orang dan penyapu di atas awan.
3. PENTING UNTUK PERKEMBANGAN AWAL

Kisah dongeng penting untuk perkembangan awal anak. Jika ibu bapa kerap mendedahkan kisah dongeng kepada anak, ia akan meningkatkan tahap imaginasi dan literasi mereka sehingga otak berkembang dengan baik.
Selain itu, anak dapat belajar mengekspresikan pemikiran dan idea mereka lebih baik melalui babak dalam cerita dongeng.
Bukan itu sahaja, kosa kata anak juga akan meningkat jika menonton atau mendengar lebih banyak kisah dongeng.
4. KUATKAN DAYA TAHAN EMOSI ANAK
Kisah dongeng sering menggambarkan kehidupan ini penuh dengan cabaran dan permasalahan yang semua perlu hadapi. Ini akan mendorong anak berfikir perkara buruk boleh berlaku kepada semua orang, apa yang membezakannya adalah cara mengatasinya dari segi emosi. Justeru itu, anak akan menjadi lebih kuat saat menghadapi masa sukar di waktu akan datang.
5. AJAR PENGAJARAN MORAL
Untuk pengetahuan anda, setiap kisah dongeng mempunyai pengajaran moral yang ingin disampaikan kepada penontonnya. Oleh itu, apabila anak mendengar kisah dongeng, mereka akan mudah menyerap nilai murni yang disampaikan dalam jalan cerita itu.
6. ERATKAN IKATAN KELUARGA
Melalui cerita dongeng, ikatan yang terjalin antara ibu bapa dan anak akan menjadi lebih erat ketika mereka meluangkan masa bersama-sama.
Malah, ibu bapa juga boleh menghidupkan kembali kenangan zaman kanak-kanak mereka ketika menceritakan kisah dongeng buat anak.
Kesimpulannya, banyak manfaat dongeng untuk tumbesaran anak. Anak pasti akan menjadi lebih pintar jika terdedah dengan pelbagai jenis kisah dongeng. Sebagai ibu bapa, layankan minat anak terhadap kisah dongeng, pasti anda akan nampak perubahan mereka yang membesar dengan baik setiap hari.
Sumber: Fimela


Hisap Puting Bukanlah Seteruk Yang Disangka. Ini 5 Manfaatnya Untuk Bayi

“Tak apa ke kalau bagi bayi hisap puting? Orang kata nanti mulutnya jongang, gigi jadi tak elok, perut kembung, dan macam-macam lagi. Betulkah boleh jadi macam tu kalau beri puting untuk bayi?“
Puting atau pacifier adalah salah satu cara untuk menenangkan bayi, terutamanya bayi yang cepat gelisah atau sering menangis tanpa diketahui sebab dan alasannya. Bagi sesetengah ibu bapa, puting adalah ‘penyelamat’ mereka daripada keadaan yang tertekan, tegang, dan stres.

Walaupun begitu, penggunaan puting selalu dikaitkan dengan pelbagai masalah kesihatan yang menjadikan ramai ibu bapa takut dan teragak-agak untuk menggunakannya.
Sebenarnya, penggunaan puting untuk bayi boleh memberi banyak manfaat kepada bayi dan ibu bapa jika kena dengan caranya.

5 Manfaat Puting Bila Diguna Dengan Betul. Ia Tak Seteruk Yang Disangka
Berikut adalah beberapa kebaikan puting untuk bayi apabila digunakan dengan cara yang tepat.

1. Membantu Menenangkan Bayi
Bayi baru lahir boleh menangis selama hampir 3 jam sehari secara puratanya. Tempoh masa ini boleh meningkat sehingga usia mereka mencapai 6 minggu. Menghisap puting adalah salah satu cara yang paling berkesan untuk membantu bayi bertenang.
Dr. Cathryn Tobin, MD, seorang ahli paediatrik dan penulis buku The Lull-A-Baby Sleep Plan menjelaskan bahawa perbuatan menghisap ini akan merembeskan hormon daripada otak yang membantu melenyapkan rasa stres.
Foto Kredit: thestir.cafemom.com
2. Memenuhi Sucking Reflex Pada Bayi
Setiap bayi dilahirkan dengan keperluan untuk menghisap, atau sucking reflex. Keperluan untuk menghisap ini mungkin mencukupi dengan penyusuan daripada payudara ibu atau botol susu. Namun, sesetengah bayi masih memerlukannya sungguhpun mereka sudah berasa kenyang, seperti yang dinyatakan dalam laman web kesihatan Web MD.
Dalam hal ini, penggunaan puting dapat membantu memenuhi keperluan tersebut. Cuma ibu bapa perlu pastikan bahawa puting tidaklah digunakan secara berlebihan sehingga ia menggantikan waktu penyusuan atau waktu makan.
Foto Kredit: miraiclinical.com
3. Mengurangkan Risiko SIDS
Sebuah artikel menjelaskan bahawa penggunaan puting untuk bayi membantu mengurangkan risiko Sudden Infant Death Syndrome (SIDS) atau kematian bayi mengejut sehingga 61%.
Antara teori yang menyokong kenyataan ini dikaitkan dengan kebolehan bayi untuk memberi tindak balas yang lebih cepat apabila berhadapan dengan situasi yang mencemaskan. Selain itu, ada juga pakar berpendapat ia boleh membantu membuka laluan udara dengan tindakan menolak lidah ke hadapan semasa menghisap puting.
Foto Kredit: safebabyreviews.com
4. Membantu Perkembangan Bayi Pramatang
Sebuah kajian yang diterbitkan oleh sebuah jurnal Paediatr Child Health mendapati bayi pramatang mendapat kesan positif daripada penggunaan puting. Antaranya, ia membantu bayi pramatang untuk meningkatkan berat badan dengan lebih cepat di samping mengurangkan risiko dan komplikasi semasa dalam pantauan hospital.
Malah, penggunaan pting untuk bayi juga dikaitkan dengan tempoh discaj yang lebih awal daripada unit rawatan rapi tersebut.
Foto Kredit: origin.amp
5. Membantu Ibu Bapa Mengurus Bayi
Memang seronok menerima kelahiran ahli baru dalam keluarga, tapi menjadi ibu bapa bukanlah semudah yang disangka. Ibu bapa yang baru pertama kali melalui pengalaman ini tentu tidak dapat lari daripada berasa stres akibat tidak cukup tidur dan keletihan menguruskan anak -apatah lagi ibu yang sedang berpantang dan masih dalam proses pemulihan.
Bayangkan sekiranya bayi asyik menangis tanpa sebab, keadaan boleh menjadi kucar-kacir dan ibu bapa tentu akan berasa lebih stres. Oleh sebab itu, sedikit sebanyak penggunaan puting ini dapat membantu ibu bapa untuk turut berasa lega.
Foto Kredit: verywell.com
Gunakan Secara Sederhana
Walaupun ia memiliki manfaat yang tersendiri, ibu bapa perlu tahu bahawa ia turut memberi kesan negatif jika digunakan secara berlebihan.
Seeloknya, ibu bapa perlu menunggu sehingga anak pandai menghisap payudara dengan baik sebelum mula memberinya puting supaya tidak timbul isu kekeliruan puting. Pemberian puting terlalu awal juga boleh mengganggu penghasilan susu ibu. Oleh itu, pantau kekerapannya, berikan pada bayi hanya apabila perlu. Tabiat menghisap puting perlu dikurangkan apabila usia anak mencecah 1 tahun dan dihentikan pada usia 2 tahun.
Kini terdapat pelbagai jenis puting yang direka khas untuk kesesuaian dan usia bayi. Dengan mengawal penggunaan puting untuk bayi, anda tidak perlu risau terhadap kesan-kesan negatif yang dikaitkan seperti kerosakan pada susunan gigi.


Rupanya Ada 7 Kebaikan Jagung Untuk Ibu hamil, No. 6 Itu Mengurangkan Risiko Kecacatan!

Ramai yang tak tahu bahawa manfaat jagung untuk ibu hamil memang tidak dapat disangkalkan lagi kerana ia mengandungi vitamin C, B1, B5, serat makanan dan magnesium. Jom ketahui lebih lanjut khasiat jagung untuk ibu hamil. Rugi kalau tak amalkan!
Baca juga: Kerap Sakit Lutut & Kebas Kaki Tangan, Minum Air Rebusan Buang Angin Ini, Cepat Lega!

MANFAAT JAGUNG UNTUK IBU HAMIL, SEDAP & BERKHASIAT!

1. MENINGKAT KOLESTEROL BAIK

Pengambilan minyak kulit jagung semasa hamil boleh menggalakkan pengurangan LDL plasma dan meningkatkan kehadiran kolesterol baik dalam badan.

2. MENINGKATKAN IMUNITI
Jagung kaya dengan vitamin A. Jadi, ia boleh memberi manfaat kepada kulit, meningkatkan imuniti dan daya ingatan ibu semasa hamil.
3. MENGURANGKAN RISIKO KANSER
Jagung mengandungi sebatian fenolik seperti asid ferulik yang dapat mengurangkan risiko kanser.
4. MENYIHATKAN MATA BAYI
Jagung kaya dengan anti oksidan seperti lutein yang memainkan peranan dalam meningkatkan penglihatan bayi dalam kandungan.
5. MENINGKATKAN DAYA INGATAN
Makan jagung semasa hamil boleh meningkatkan daya ingatan ibu. Selain itu, ia juga boleh mengalakkan perkembangan otak janin.
6. MENGURANGKAN RISIKO KECACATAN
Jagung mengandungi asid folik yang dapat mengurangkan risiko kecacatan bayi dalam kandungan seperti Spina Bifida.
7. MENGELAKKAN DARIPADA SEMBELIT
Jagung adalah sumber serat pemakanan yang sangat baik dan membantu mengurangkan masalah pencernaan seperti sembelit.
Tidak dinafikan, jagung sememangnya mempunyai banyak manfaat kesihatan untuk ibu hamil. Tetapi anda harus berhati-hati dan tidak memakan jagung secara berlebihan kerana boleh mengganggu sistem pencernaan.
Pastikan makan jagung dalam masa beberapa hari selepas membelinya dan simpan jagung di dalam peti sejuk dalam bekas kedap udara.
Semoga bermanfaat!
Baca juga: Ini 15 Pengganti Gula Selain Madu, Memang Bagus Untuk Kesihatan
Sumber: Parenting


Umumnya memang ramai dah tahu manfaat kismis yang terkenal sebagai makanan sihat. Tapi, kita selalunya makan kismis sebagai kudapan kunyah-kunyah atau bubuh dalam bijirin sarapan pagi seperti cornflakes atau overnight oat.
Mungkin masih tak ramai yang tahu bahawa air rendaman kismis juga baik untuk diminum, malah ia dikatakan memiliki kelebihan tersendiri berbanding dimakan seperti biasa.

5 Kebaikan Minum Air Rendaman Kismis Yang Tak Ramai Tahu
Berikut adalah beberapa manfaat air rendaman kismis kepada tubuh.
1. Lebih Banyak Nutrien Dapat Diserap Oleh Badan
Menurut pakar nutrisi Dr Anju Sood menerusi laman web Food NDTV, merendam air kismis adalah alternatif yang lebih baik berbanding memakannya sebagai snek atau ditabur dalam bijirin sarapan pagi.

Ini kerana apabila kismis direndam semalaman dalam air, vitamin dan mineral yang terdapat di luar kulit kismis akan terlarut lalu menjadikannya lebih mudah diserap oleh tubuh. Secara tidak langsung, lebih banyak nutrien serta kandungan antioksidan yang terdapat di dalamnya akan dapat dimaksimakan sebaiknya oleh tubuh.

Foto Kredit: Food NDTV
2. Melancarkan Pencernaan
Manfaat kismis yang direndam dalam air juga antaranya memiliki kandungan serat yang tinggi. Ia boleh bertindak dengan lebih berkesan untuk melancarkan pencernaan.
Air rendaman kismis adalah pencegah sembelit secara semulajadi yang sangat baik untuk diamalkan tanpa kesan sampingan.
Foto Kredit: istockphoto.com
3. Meningkatkan Daya Tahan & Kekuatan Tubuh
Kismis memiliki pelbagai khasiat lain antaranya untuk menyingkirkan toksin, meningkatkan daya tahan tubuh serta menstabilkan tekanan darah.
Selain itu, kandungan boron serta kalsium di dalamnya juga penting untuk kekuatan dan pembentukan tulang yang baik.
Foto Kredit: DrAxe.com
4. Tiada Kesan Sampingan
Manfaat kismis yang direndam ini amat sesuai diambil oleh ibu hamil serta anak-anak yang dah mula makan, terutamanya apabila sering diserang sembelit.
Oleh kerana ia daripada sumber semulajadi, ibu tak perlu risau terhadap kesan sampingannya berbanding ubat-ubatan tertentu.
Foto Kredit: babycenter.com.my
5. Juga Dikenali Sebagai Air Nabeez
Tahukah anda, air rendaman kismis ini juga dikenali sebagai air nabeez, dan ia turut merujuk kepada air rendaman kurma.
Menurut Dr Ustaz Rozaime Ramle, air rendaman kismis atau kurma menjadi amalan Nabi SAW berdasarkan hadis ini:
عن ابن عباس قال: كان رسول الله صلى الله عليه وسلم ينتبذ له أول الليل فيشربه إذا أصبح يومه ذلك والليلة التي تجيء والغد والليلة الأخرى والغد إلى العصر، فإن بقي شيء سقاه الخادم أو أمر به فصب.
[Sahih muslim]
Daripada Ibn ‘Abbas, katanya: Rasulullah SAW selalu dibuat nabeez untuk Baginda pada awal malam. Lalu Baginda meminumnya apabila masuk waktu pagi hari tersebut, juga pada malam yang akan tiba, pada keesokan pagi, pada malam lain, pada keesokan pagi (hari ketiga) hingga Asar. Sekiranya masih berbaki sedikit, Baginda akan memberinya minum kepada khadam atau Baginda memerintahkan supaya membuangnya.
Ternyata, amalan ini tentu banyak khasiatnya kerana ia diamalkan oleh Nabi kita sendiri. Namun, apa yang perlu diberi perhatian ketika membuat air Nabeez ini adalah:

Gunakan hanya satu buah saja, sama ada kurma atau kismis. Seeloknya jangan dicampur.
Rendam semalaman dan diminum keesokan paginya. Bukan direndam lama 2-3 hari baru diminum kerana ia boleh menjadi masam dan memabukkan.

Cara Membuat Air Rendaman Kismis
Bagi yang belum tahu, cara membuat air rendaman kismis ini mudah saja iaitu:

Ambil beberapa biji kismis, lalu rendam dalam sebuah bekas yang berisi air masak.
Tutupkan bekas dan biarkan semalaman.
Seeloknya dibuat pada waktu malam sebelum tidur dan diminum keesokan paginya. Jangan diminum jika ianya dah berbau masam dan melebihi 2-3 hari.

Banyaknya Manfaat Kismis, Jom Amalkan Selalu!
Mudah kan cara membuat air rendaman kismis ini? Menurut laman web kesihatan Step To Health, anda boleh merasakan perubahan pada tubuh terutamanya pada sistem penghadaman, seawal 4 hari dengan mengamalkan air rendaman kismis ini.
Jadi, daripada beli jus kesihatan yang mahal, jom kita cuba buat air rendaman kismis ini dulu di rumah. Selain direndam, dah tentu banyak manfaat kismis yang boleh kita dapat walaupun memakannya begitu saja.
Semoga bermanfaat.


Hebatnya Kuasa Pelukan! Sudahkah Anda Memeluk Anak Hari Ini?

“Ishh dah besar remaja pun masih nak berpeluk-peluk dengan mak lagi. Tak malu ke orang lain tengok Mak memeluk anak yang dah ‘tua’ ni?”
Apa nak dimalukan, lagipun dengan emak sendiri pun. Bukankah itu tanda kasih anak terhadap emak?

Walaupun Nampak Remeh, Tapi Pelukan Amat Penting Buat Anak-anak
Banyak kelebihannya apabila ibu bapa sering memeluk anak. Ia juga disokong oleh sains yang menjalankan banyak penyelidikan mengenainya.
Malah, terdapat penganjuran Hari Pelukan Kebangsaan di US setiap tahun pada 21 Januari dan ‘Global Hug Your Kids Day‘ yang jatuh pada 19 Julai.

Meskipun perbuatan memeluk itu nampak kecil tapi impaknya sangat besar. Hebatnya kuasa pelukan!

Foto Kredit: roditel.bg
Ini 10 Manfaat Istimewa Memeluk Anak-anak
Ketahuilah dengan memeluk anak dapat:
1. Menguatkan Kasih Sayang
Anak akan terasa kasih sayang mengalir daripada ibu kepada dirinya. Itu sudah cukup membuatkannya gembira.
2. Meningkatkan Keyakinan Diri
Apabila anak sedang bersedih, tidak semua kata-kata nasihat serta sokongan tidak menyembuhkan diri.
Uniknya, dengan pelukan, serta-merta ia dapat memulihkan kembali rasa negatif, secara tidak langsung mengembalikan keyakinan diri mereka.
3. Menyembuhkan Hati
Foto Kredit: crosswalk.com
Percaya tak, kuasa pelukan bukan saja bermanfaat untuk anak-anak, tetapi juga untuk ibu bapa.
Kadangkala, luka di jiwa memang sukar diubati. Hanya Allah sahaja yang mengetahui sakitnya.
Namun, kuasa pelukan dapat menembusi hati sehingga mampu merawat dan menenteramkan jiwa kedua-dua insan yang saling berpelukan.
4. Mengurangkan Tekanan
Secara saintifik, pelukan meningkatkan aras hormon oksitosin yang dapat menyembuhkan rasa stres atau marah.
Jadi, kalau stres janganlah pula dimarah anak-anak, sebaliknya, peluklah mereka.
5. Menguatkan Sistem Imunisasi
Foto Kredit: bulgariasega.com
Lebih-lebih lagi anak yang tidak sihat, pelukan merangsang kelenjar tymus yang bertindak dalam penghasilan darah putih.
Kelenjar ini adalah komponen utama sistem pertahanan dalam tubuh. Maka, ia dapat memulihkan kesihatan anak dengan lebih cepat.
6. Menaikkan ‘Mood’
Pelukan yang erat dan lama meningkatkan aras hormon serotonin dalam badan yang menaikkan paras kegembiraan.
Kesannya, anak-anak akan berasa ceria, aktif, dan tidak mudah meradang.
7. Merangsang Perkembangan
Foto Kredit: roisem.com
Pelukan ibu merangsang perkembangan bayi dengan cepat.
Anak yang jarang dipeluk, biasanya lambat berjalan, bercakap mahupun membaca.
8. Menyihatkan Jantung
Hanya 10 saat sahaja setiap hari, pelukan ibu dapat menyihatkan jantung, mengurangkan tekanan darah tinggi dan mengimbangi degupan jantung.
9. Meningkatkan IQ Anak
Kehangatan pelukan ibu dapat merangsang pengaliran darah ke otak.
Anak cepat terang hati, mudah faham, fokus dalam pembelajaran dan bagus mengawal pemikiran.
10. Mengawal Emosi Negatif
Anak yang sering dipeluk biasanya tenang, tidak mudah melenting dan tidakpanas baran.
Malah, mereka kelihatan matang dan lebih bijak membuat pilihan serta bertindak rasional.
Foto Kredit: kidslink.co.nz
Ajaibnya Kuasa Pelukan!
Apa sahaja emosi negatif yang anda rasa seperti sedih, marah, tertekan atau apa sahaja akan hilang bersama kehangatan pelukan yang disertai kasih sayang.
Jadi, sudahkah anda memeluk anak anda hari ini?


Tak Suka Minum Air Suam? Lihat 5 Manfaat Ini, Anda Pasti Ubah Fikiran!

“Apa manfaat minum air suam hari-hari? Tak bosan ke? Aku rasa air suam ni tak sedap pun nak diminum, lebih baik minum air berperisa, baru berselera!”
Tawar di lidah apatah lagi di tekak, itulah rasa air suam, air putih, atau air kosong yang membuatkan sesetengah individu ‘tak lalu’ untuk meminumnya. Mungkin, ini merupakan alasan mengapa minuman yang manis dan berkafein lebih digemari oleh golongan tersebut berbanding air suam.

Foto Kredit : lisciuta.it
Jadikan Air Suam Sebagai Minuman Kegemaran
Ya, benar masing-masing mempunyai kegemaran dan kesukaan masing-masing. Dan setiap individu juga mempunyai sesuatu yang kurang digemari dan kurang disukai. Ianya menjadikan setiap individu itu berbeza dan tidak sama antara satu sama lain.

Namun, untuk golongan yang tidak suka minum air suam, anda perlu mengubah fikiran terhadap kepentingan air suam. Ia seharusnya menjadi kesukaan setiap individu kerana terdapat pelbagai kebaikan dan manfaat minum air suam.

Foto Kredit : alamataqafa.tk
5 Manfaat Minum Air Suam Yang Anda Perlu Tahu
Berikut merupakan 5 manfaat minum air suam dalam amalan seharian kita. Kepada yang tidak suka akan air suam, bersedia untuk berubah fikiran kerana air suam bakal menjadi kegemaran anda selepas ini!
1. Memperbaiki Sistem Pencernaan
Minum air suam terutamanya ketika awal pagi dapat merangsang sistem pencernaan untuk memudahkan makanan dicerna. Ini kerana, apabila air suam diminum, pembuluh darah akan mengembang (dilate) dan ini membantu kita untuk mencernakan makanan dengan lebih baik sekaligus mengatasi masalah sembelit.
Foto Kredit : hledamzdravi.cz
2. Memperbaiki Peredaran Darah
Penyingkiran toksin yang berlaku apabila kita minum air suam akan dapat memperbaiki peredaran darah dalam badan. Dengan sistem peredaran darah yang baik ini, kita akan berasa lebih tenang.
Foto Kredit : homeremediesauthority.com
3. Membantu Penurunan Berat Badan
Bagi yang mengimpikan berat badan yang ideal, air suam adalah minuman terbaik untuk anda pada awal pagi. Air suam akan meningkatkan suhu badan dan seterusnya meningkatkan kadar metabolisme dalam badan. Ianya dapat membantu tubuh badan untuk membakar lebih banyak kalori sepanjang hari dan membantu penurunan berat badan.
Foto Kredit : livestrong.com
4. Memperbaki Sel Kulit
Kehadiran toksin dalam badan boleh menyebabkan penuaan yang lebih cepat terhadap kulit berbanding usia sebenar. Bagi memiliki kulit yang lebih anjal, jadikan amalan meminum air suam ini setiap hari. Ianya membantu menyingkirkan toksin daripada badan dan memperbaiki sel-sel kulit sekaligus menjadikan kita kelihatan ‘awet muda’.
Foto Kredit : news.mynahcare.com
5. Mengurangkan Kesakitan
Antara manfaat lain minum air suam, ianya juga dapat mengurangkan rasa sakit akibat kekejangan pada anggota badan termasuklah kekejangan yang sering kali dialami oleh wanita ketika menstruasi yang lebih dikenali sebagai ‘period pain’. Ini kerana, air suam dapat membantu otot-otot yang berkenaan untuk lebih relaks dan seterusnya melegakan kesakitan yang dihadapi itu.

Jalani Hidup Sihat Dengan Air Suam
Walaupun terdapat banyak manfaat minum air suam, kita masih perlu bersederhana dalam pengambilannya. Ini kerana, pengambilan air suam secara berlebihan boleh menyebabkan seseorang berasa pening kepala, muntah, kepenatan, dan membuang air kecil dengan sangat kerap. Sesetengah individu yang mempunyai masalah kesihatan tertentu perlu mendapatkan nasihat daripada doktor dan pakar mengenai kuantiti yang sesuai untuk mengamalkan air suam ini setiap hari.
Dengan perkongsian tentang manfaat minum air suam ini, diharap kita semua dapat menjadikan air suam sebagai amalan hidup sihat dalam menjalani aktiviti seharian. Semoga dengan izin Allah, semua manfaat ini berkesan untuk diri kita dan kita sentiasa dikurniakan kesihatan yang baik oleh Allah.


Kalau Mahu Anak Lelaki Jadi ‘Gentleman’, Peluklah Mereka Selalu

“Haikal, mari sini. Kenapa menangis tu? Alahai, sayang dia. Mari peluk Mama ya…”
Ketika anak lelaki masih bayi, ibu bapa menganggap mereka sama saja dengan anak perempuan. Cuma apabila mereka semakin membesar, secara semulajadinya mungkin anak perempuan nampak lebih manja dan suka dipeluk. Tapi sebenarnya, tidak kiralah anak itu perempuan atau lelaki, mereka tetap memerlukan perhatian dan pelukan daripada ibu mahupun bapa.

Bukan itu saja, terdapat beberapa pendapat dan kajian yang mendapati bahawa ada sebab mengapa anak lelaki perlu kerap dipeluk, sekalipun ada antara mereka ‘malu’ apabila ibu bapa berbuat demikian.
5 Sebab Anak Lelaki Kita Perlu Lebih Kerap Dipeluk
Berikut adalah manfaat pelukan bagi anak lelaki yang ibu bapa perlu tahu.

1. Kajian Menunjukkan Anak Lelaki Perlu Lebih Kerap Dipeluk
Puan Noor Afidah Abu Bakar melalui Parent Connect menggesa ibu dan ayah agar teruskan memeluk anak lelaki apabila mereka meningkat remaja kerana kajian School of Sociology, Social Policy and Social Work, Queens University, Belfast mendapati anak lelaki perlu dipeluk 2-3  lebih kerap berbanding anak perempuan untuk menghasilkan paras hormon oksitoksin yang sama.

Hormon oksitoksin yang juga dikenali sebagai the bonding hormone kerana ia mengeratkan lagi sesebuah hubungan. Apabila berlakunya pelukan, sel saraf pada tubuh akan memberi isyarat kepada otak untuk berada dalam keadaan relaks. Dalam keadaan sebegini, berlakunya attachment dan hubungan antara mereka menjadi lebih erat.
Foto Kredit: quietrev.com
2. Ia Mengawal Sifat Agresif
Sekiranya ibu bapa menunjukkan reaksi tidak selesa atau rimas apabila dipeluk, lama-kelamaan mereka akan berhenti dan menganggap ianya sebagai perbuatan yang tidak wajar. Walaubagaimanapun, anak ini tidak menyedari bahawa sebenarnya mereka tetap memerlukan sentuhan fizikal tersebut, seperti yang dinyatakan dalam Psychology Today. Jika keperluan fizikal ini tidak dipenuhi melalui pelukan, mereka mungkin akan mendapatkannya melalui perlakuan agresif seperti memukul, menumbuk, dan sebagainya.
Anak lelaki yang agresif jika sering dipeluk juga akan menjadi lebih tenang, kelihatan lebih matang, tidak panas baran, dan mampu bertindak rasional.
Foto Kredit: mamaetagarela.com
3. Kesan Positif Kepada IQ Anak
Men’s Health turut menekankan cara bonding yang paling baik untuk hubungan bapa – anak lelaki adalah melalui pelukan. Ia bukan saja memberi kesan positif kepada kesihatan diri dan emosi, tetapi juga kepada perkembangan IQ kanak-kanak lelaki.
Kajian dari Washington University School of Medicine mendapati bahawa IQ kanak-kanak lelaki semakin tinggi skornya dan otak mereka kelihatan lebih besar apabila sering dipeluk.
www.brainbalancecenters.com
4. Penting Untuk Persediaan Emosi Semasa Remaja
Apabila anak lelaki meningkat usia remaja, ramai yang mula berasa ‘malu’ untuk dipeluk ibu bapa kerana dianggap ‘manja’ dan kurang ‘hero’. Semua tanggapan ini tidak sepatutnya mempengaruhi ibu bapa dalam menunjukkan kasih sayang kepada anak.
Menurut pakar psikologi, pelukan demi pelukan akan memainkan peranan penting dalam perkembangan emosi anak lelaki. Jika keperluan emosi dan fizikal anak lelaki ini sering ditahan-tahan, sampai satu masa ia akan ‘meletus’ dan sukar dikawal. Tambah beliau, ini merupakan salah satu sebab mengapa remaja lelaki begitu mudah terlibat dengan masalah sosial apabila berkawan dengan perempuan. Malah, mereka juga lebih mudah kecewa dan frust ‘menonggeng’ apabila putus cinta berbanding wanita.
Foto Kredit: usefullink.info
5. Percayalah, Anda Juga Memerlukannya!
Pelukan yang erat akan meningkatkan aras hormon serotonin dalam badan yang menaikkan paras kegembiraan. Kesannya, bukan anak-anak saja akan berasa ceria dan aktif tetapi ibu bapa juga boleh mengurangkan stres, berfikiran lebih positif, dan tidak mudah meradang.
Tanpa mengira usia, tanpa mengenal jantina, pelukan adalah sejenis keperluan yang amat mustahak bagi setiap manusia yang bernyawa. Sesetengah bapa mungkin berasa kekok untuk selalu memeluk anak-anak, terutamanya anak lelaki. Tetapi, terlalu banyak manfaatnya yang telah dibuktikan melalui kajian saintifik dan psikologi. Jadi, berusahalah untuk memenuhi keperluan fizikal ini dan lakukannya secara berperingkat jika anda terasa susah untuk memulakannya.
Foto Kredit: dnatesting.com
Pelukan Ibu Bapa Amat Bermakna
Benar, sekalipun anak lelaki anda sering dipeluk semasa kecil, sampai satu masa mereka mungkin akan melalui fasa di mana mereka tidak mahu lagi dipeluk. Jika ianya berlaku, ahli psikologi menasihatkan agar ibu bapa tidak terus mengalah dan membiarkan anak lelaki mereka ‘menjadi lelaki’.
Sebaliknya, keperluan fizikal ini mungkin boleh diisi dengan sentuhan positif seperti menepuk belakang mereka, mengusap kepala, perbualan hati ke hati, serta eye contact yang secukupnya. Dengan sokongan ini, anak lelaki akan melepasi fasa peralihan dan berasa lebih konfiden dengan diri mereka. Akhirnya, sifat kelelakian dan gentleman akan terserlah dengan sendirinya.


5 Sebab Pencinta Alam Lebih Sihat, Gembira dan Kreatif

Segarnyaaaa….
Sesiapa antara anda yang suka dikelilingi persekitaran menghijau? Atau suka melihat panorama yang indah di sekitar bukit, tasik, laut dan taman? Atau anda suka hiking dalam hutan? Malah anda boleh duduk berjam-jam lamanya menghayati keindahan alam yang terbentang di hadapan mata.

Pencinta alam, ada berita baik untuk anda!
Kajian mendapati mereka yang suka dan menghargai nature atau alam semula jadi ini adalah seorang yang mempunyai sifat gembira, lebih sihat dan lebih kreatif.
Bagaimana alam semula jadi melahirkan kriteria di atas?
Alam semulajadi adalah sumber terkuat anti-depression. Semakin kita dekat dengan alam semulajadi, semakin kita akan rasa tenang dan damai.

Bahkan, penghayatan alam sekitar menjadikan seseorang itu:

1. Berjiwa tenang
Berada dalam persekitaran menghijau dan mendamaikan menjadikan jiwa seseorang itu lebih tenang. Terasa seolah-olah semua beban yang sarat dipikul hilang apabila dikelilingi alam semula jadi yang indah.
2. Belajar lebih menghargai
Apabila jauh daripada hiruk-pikuk bandar metropolitan yang sentiasa sibuk, kita kurang terleka dengan perkara yang tidak sepatutnya.
Ia juga menjadikan kita lebih menghargai masa untuk diri sendiri.
3. Dapat menguatkan sistem pertahanan badan
Tumbuh-tumbuhan hijau mengeluarkan sejenis bahan kimia yang dipanggil phyoncides untuk melindungi dirinya daripada serangga dan reput.
Menariknya, apabila manusia menghidu bahan ini, ia menambah bilangan sel dalam badan sekaligus meningkatkan sistem pertahanan dalam badan.
4. Membuang kalori dengan pantas
Jika anda sukakan aktiviti hiking, tahukah anda boleh menghilangkan sehingga 500 kalori apabila berjalan dalam tempoh 60 min?
5. Otak menjadi lebih tajam
Berbanding masa yang diluangkan dengan melihat telefon bimbit ataupun komputer sehari suntuk, apabila anda banyak keluar dan berjalan melihat pemandangan, otak akan menjadi lebih berkembang.
Tak rugi jadi pencinta alam!
Luangkan sedikit masa mengunjungi taman negara, berjalan dalam hutan dan menikmati panorama indah di sekeliling anda jika anda ingin lebih sihat, lebih tenang, lebih gembira dan lebih kreatif.


Guna Permainan Pop-It Boleh ‘Pancing’ Anak Kenal Huruf & Operasi Nombor. Ini Caranya!

INI MANFAAT PERMAINAN POP-IT UNTUK KANAK-KANAK, BOLEH BANTU KENAL HURUF DAN NOMBOR JUGA!
Pernahkah anda melihat permainan silikon berwarna-warni yang boleh dipicit-picit ini? Pop-it ini merupakan permainan sensori yang sangat popular sehingga mencetuskan fenomena seperti mana fidget spinner dahulu.

Ianya berbentuk separa gelembung dan sangat trending di media sosial termasuklah Tik Tok.
Mengambil konsep seperti ‘bubble wrap’ yang boleh dipicit sekadar untuk menghilangkan bosan dan stres, permainan ini mendapat perhatian ramai dan bukan sahaja digunakan oleh kanak-kanak, tetapi juga orang dewasa tau!

Tahukah anda, ada pelbagai manfaat permainan sensori ini kepada kanak-kanak.

Jom ketahui lebih lanjut tentang kelebihan permainan pop-it yang viral ini dan bagaimana anda boleh menggunakannya untuk membantu anak-anak belajar mengenal huruf dan nombor.

Kelebihan Permainan Pop-It Untuk Anak Anda
1. Membantu Kanak-kanak Lebih Fokus
Beberapa penyelidikan telah menunjukkan bahawa ketika anak-anak dapat mengawal atau mengarahkan pergerakan mereka, terutama ketika stres atau cemas, mereka juga dapat meningkatkan fokus dan konsentrasi.
Pergerakan dan input deria penting untuk belajar dan menjalankan tugas kerana melibatkan otak kanan dan kiri otak.
Di samping itu, kajian kes menunjukkan bahawa peningkatan prestasi dapat ditingkatkan dengan mainan sensori seperti permainan pop-it ini, terutamanya di kalangan pelajar ADHD.

2. Membantu Mengurangkan Stres
Dalam tempoh pandemik ini, mungkin ada kanak-kanak yang stres dan sukar untuk meluahkan perasaan mereka.
Penggunaan permainan sensori seperti pop-it ini dapat membantu kanak-kanak menjadi lebih tenang apabila mereka dapat melakukan sesuatu pergerakan berulang seperti memicit, menekan, dan sebagainya.
Permainan pop-it ini dapat membantu mengurangkan rasa keresahan dengan menjadi satu medium untuk menyalurkan tenaga mereka.
Sebagaimana orang dewasa suka memicit bubble wrap dan berasa puas, begitulah juga permainan ini membantu kanak-kanak menghilangkan stres!

3. Boleh Dijadikan Permainan Membantu Anak Mengeja / Mengenal Huruf
Dalam sebuah posting oleh Amira Zulaikha, beliau sendiri menggunakan permainan pop-it ini untuk membantu pembelajaran anak-anak dengan kreatif.
Salah satu cara yang diketengahkan oleh beliau adalah ‘Pop dan eja perkataan’!
Boleh menguji anak anda kefahaman dalam huruf & ejaan. Tanyakan soalan & suruh anak anda menekan huruf di pop-it tersebut, samada utk mengenal huruf atau mengeja ayat ringkas yang tiada huruf berulang.
Ia dapat melatih kanak-kanak lebih cepat mengenal huruf vokal, konsonan dan seterusnya mengeja ayat dengan betul. Pasti anak anda akan teruja dengan pembelajaran sebegini yang amat menghiburkan mereka.

4. Boleh Dijadikan Permainan Anak Mengira
Dalam matematik juga anda boleh menggunakan pop-it ini dengan membuat turutan nombor dengan marker/pen.
Tanyakan anak anda soalan ringkas Tambah @ Tolak & suruh mereka mengiranya.
Jika tambah suruh anak anda tekan gelembung pop-it tersebut mengikut soalan, dan kira jumlah gelembung yang telah ditekan.
Jika soalan tolak, timbulkan kembali (release) gelembung pop-it tersebut, dan kira jumlah gelembung popit yg masih tinggal/yang telah ditekan. Anda akan mendapati pembelajaran sebegini amat memudahkan kanak-kanak.

Yang paling penting ia menghiburkan kanak-kanak dan mereka juga akan lebih gembira serta teruja untuk belajar kan?
Baca juga: “Makin Kita Mewahkan Anak, Makin Mewahlah Rezeki Kita…”
Sumber rujukan:

https://theconversation.com/popping-toys-the-latest-fidget-craze-might-reduce-stress-for-adults-and-children-alike-158746
https://www.theguardian.com/lifeandstyle/2021/may/28/pop-hit-how-rainbow-reusable-bubblewrap-became-a-playground-must-have
https://www.facebook.com/amzaempires/posts/897365387879233


11 Manfaat Rempah Ratus & Bahan Penyedap Makanan Semulajadi

Manfaat rempah ratus sebagai perasa dalam makanan tentunya membantu menaikkan aroma selainkan menambah kelazatan.
Rempah seperti bunga cengkih, buah pelaga, kayu manis dan bahan perasa semulajadi seperti minyak zaitun, limau purut, serta cuka memang biasa di gunakan oleh masyarakat kita sebagai penyedap masakan dan penambah aroma hidangan.

Foto Kredit: babyartikel.de

Tak lengkap rasanya kalau tidak dimasukkan rempah ratus mahu pun perasa dalam sajian keluarga.

Meskipun datang dalam pelbagai warna, saiz, bentuk dan bau tapi ia kaya dengan pelbagai khasiat, tidak hairanlah rempah ratus banyak digunakan dalam industri perubatan dan kecantikan.
Foto Kredit: theleuthjournal.com

Ia juga bagus untuk kesihatan jika diambil dengan kerap kerana ia “negative calorie” selain “fat-burner” terbaik.
Jadi jika anda seorang yang suka menjaga kesihatan secara semulajadi, anda perlu ada rempah ratus dan perasa ini di dapur.
Tahukah anda bagaimana rempah ratus dan perasa ni berfungsi untuk diri dan kesihatan anda?
Manfaat Rempah Ratus Dan Bahan Perasa Semulajadi Dalam Makanan
1. Lada Merah (‘Cayenne Pepper’)
Masakan Melayu memang tak sah kalau tak ada cili kan?
Sebenarnya, ia bukan sekadar sedap, tapi juga berkhasiat dan membantu menguruskan badan.
Percaya tak, lada merah meningkatkan metabolisme dan membakar lemak dalam badan sehingga 25%. Banyak juga tu!
Foto Kredit: thedon4real.weebly.com
2. Lada Hitam
Selain lada merah dan cilipadi, oarng kita pun rajin juga mengunakan lada hitam, terutamanya dalam sup ayam.
Membantu memudahkan pencernaan dalam perut secara tak langsung dapat mengelak daripada sembelit. Pembuangan air besar setiap hari juga mengurangkan toksin dalam badan.
3. Serbuk Kunyit
Rempah yang paling selalu digunakan untuk menggoreng ini sebenarnya berupaya menstabilkan kandungan gula dalam darah, membakar lemak degil dan radang dalam badan.
Wah, banyak khasiat rupanya!
Foto Kredit: sportaholic.ro
4. Daun Kari
Selain daripada digunakan dalam kuah kari atau gulai, daun kari ini memang memberikan rasa yang enak jika digoreng bersama masakan tertentu. Kalau nak buat ayam goreng berempah, ia antara bahan yang perlu ada. Pasti lebih sedap!
Manfaat rempah kari atau daun kari ialah ia membantu menguatkan perut dan mengatasi masalah penghadaman serta dapat mengelakkan sembelit.
Foto Kredit: yummyoyummy.com
6. ‘Mustard’
Pastikan ia whole grain mustard dan bukannya honey mustard atau apa sahaja yang mengandungi gula. Ia cepat mengenyangkan dan meningkatkan kadar metabolisme.
6. Kayu Manis
Melancarkan pengaliran darah. Ia juga membuatkan perut terasa kenyang dalam tempoh yang panjang sekali gus mengurangkan rasa lapar. Selain itu, kayu manis mengurangkan penghasilan insulin setiap kali selesai makan. Insulin ini adalah hormon ‘jahat’ yang menukar lebihan gula menjadi lemak.
7. Halia
Mengurangkan rasa lapar. Ia juga bagus untuk mengurangkan angin dalam badan.
Foto Kredit: draxe.com

9. Bawang Putih
Meningkatkan metabolisme dalam badan dan menstabilkan kolesterol dan memecahkan molekul lemak dalam arteri dari terus berkumpul dan menjadi penyebab kepada masalah kesihatan.
Foto Kredit: superselectos.com

10. Buah Pelaga
Berfungsi sebagai detoksifikasi semulajadi, manfaat rempah daripada buah pelaga ini lebih terarah terhadap pencernaan badan. Ia mboleh ditambahkan dalam sup atau ditumis dalam lauk-pauk.
11. Jintan Putih
Jintan adalah rempah yang kita selalu gunakan dalam masakan. Tetapi, mungkin ramai yang masih keliru antara jintan putih dan jintan manis.
Struktur jintan manis adalah lebih kasar dari jintan putih, dan jintan putih digunakan untuk mendapatkan aromanya sedangkan jintan manis untuk mendapatkan rasanya.
Jintan putih dapat membantu proses pencernaan dalam perut.
Foto Kredit: traditional-medicine.blogspot.my
Sumber Semulajadi Lebih Selamat
Berbanding dengan ubat dan suplemen, ia tiada kesan sampingan yang merbahaya.
Mana tidaknya, masak sendiri lebih terjamin mutu kebersihan dan keselamatannya.
Malah, jika diamalkan secara berterusan, manfaat rempah ratus ini dapat membantu memulihkan kesihatan tubuh badan.
Yang penting, ia daripada sumber halal dan tidak perlu was-was untuk memakannya.


Tinggi Nutrisi, Mudah Disedia & Senang Bawa Travel. 7 Sebab Avokado Mesti Ada Dalam Stok Makanan Bayi

“Tak lama lagi Adam dah nak mula makan. Nak kena start beli dah stok makanan untuk dia sikit-sikit. Makanan apa yang sesuai untuk dia selain bubur nasi ya?”
Memang excited bila anak nak mula makan. Sebagai ibu, mesti ramai yang dah buat persiapan awal untuk sediakan stok makanan bayi. Barulah mudah nak sediakan hidangan harian bila dah masuk 6 bulan dan boleh terus buat stok untuk bekalkan pada taska atau pengasuh.

Di negara kita, mungkin avokado bukanlah makanan yang biasa diambil setiap hari. Namun, kini ia mudah didapati di kebanyakan pasaraya yang biasa kita pergi seperti Tesco atau Jusco.
Ada banyak sebab kenapa buah avokado dinobat sebagai salah satu makanan pertama yang paling ‘sempurna’ untuk bayi.

7 Sebab Avokado Mesti Ada Dalam Stok Makanan Bayi
1. Tekstur Yang Halus & Berkrim
Kadangkala, susah juga nak buat pilih makanan yang sesuai untuk bayi, lebih-lebih lagi yang kurang menunjukkan minat untuk makan.

Tapi avokado sangat sesuai diberi kepada bayi seawal 6 bulan kerana ia memiliki tekstur yang lembut, berkrim dan rasa yang tak terlalu kuat.

2. Kombinasi Nutrisi Yang Sangat Baik
Di dalam kulitnya yang berwarna hijau gelap, tersimpan pelbagai jenis nutrisi berkhasiat seperti protein, serat, niacin, thiamin, riboflavin, asid folik serta zinc. Avokado juga terkenal sebagai sumber lemak baik yang penting untuk kesihatan jantung. Kombinasi nutrisi seperti ini amat sukar dijumpai dalam kebanyakan buah-buahan lain.
Maka sebab itulah jika dibandingkan dengan kebanyakan buah-buahan lain yang sesuai dimakan oleh bayi, avokado boleh dikatakan paling championlah!
Foto Kredit: draxe.com
3. Membantu Menaikkan Berat Badan Bayi
Menurut VeryWellFamily.com, kalori lemak dalam avokado tidak mengandungi kolesterol, sebaliknya mempunyai asid lemak omega-3 serta bebas sodium.
Oleh kerana kualiti ini, avokado amat disyorkan kepada bayi dalam membantu perkembangannya, lebih-lebih lagi yang mengalami kurang berat badan.

4. Mudah Disedia, Tak Perlu Kukus
Disebabkan teksturnya yang dah sedia lembut, ia boleh dijadikan puree dengan mudah tanpa perlu dimasak atau dikukus seperti carrot, keledek dan kebanyakan sayuran lain. (Tapi kena pilih yang dah masaklah, yang muda tu memanglah keras lagi.)
Dahlah cepat disediakan, khasiatnya pula tinggi. Memang praktikal sangat bagi ibu-ibu yang sering kesuntukan masa kan?

5. Senang Bawa Travel
Kalau ibu-ibu jenis yang rajin travel, mesti tahu betapa leceh nak kena masak bubur, blender, dan bersihkan semua peralatan lepas siap nanti kan? Itu belum lagi masuk cerita nak angkut semua benda dan cari plug dalam hotel.
Jadi, itulah untungnya bila bawa avokado sebab ianya handy. Dekat luar pun boleh sediakan untuk bayi.
Foto Kredit: imgur.com
6. Boleh Dicampur Dengan Puree Lain
Seperti yang dinyatakan tadi, rasa avokado yang mild memudahkan ibu untuk mengolahnya bersama puree lain. Contohnya anda boleh mencampurkan puree avokado bersama pisang, salmon, bubur nasi atau susu.
Memang versatile!
Foto Kredit: 9coach.com
7. Menghindarkan Sembelit
Seperti juga kebanyakan buah-buahan lain, avokado begitu baik untuk kelancaran usus.
Selain memberi perlindungan kepada dinding usus daripada iritasi, ia juga merupakan salah satu alternatif untuk membantu mengelakkan sembelit dan menghindarkan kembung perut.

Ibu Ayah Pun Boleh Makan Sama
Bukan sekadar superfood, avokado adalah buah yang sangat sedap dan mudah dinikmati oleh seluruh keluarga.
Kalau tak biasa nak makan begitu saja, anda boleh campurkan avokado yang dilenyek di dalam salad, sandwich atau dicampur dengan yogurt sebagai pencicah. Bubuh sikit dalam burger pun sedap. Tak percaya, cubalah nanti!


Manfaat Rumput Siti Khadijah Dipercayai Dapat Rawat Pelbagai Jenis Penyakit

Tidak ramai yang mengetahui kewujudan rumput yang begitu indah namanya ini iaitu Rumput Siti Khadijah. Terlalu banyak nama jolokan untuk tumbuhan ini seperti Rumput Cina dan Rumput Beijing.
Melalui perkongsian Ardi Tani, tumbuhan ini dipercayai membekalkan seribu satu khasiat untuk merawat pelbagai penyakit. Mungkin tumbuhan ini boleh digunakan sebagai jalan ikhtiar lain, selain mendapatkan rawatan di hospital untuk bantu anda yang mempunyai penyakit-penyakit seperti di bawah.

Baca juga: Rupanya Rumput Sambau ‘Degil’ Yang Selalu Ditebas Ada Banyak Khasiat Merawat Penyakit!
MANFAAT RUMPUT SITI KHADIJAH DIPERCAYAI DAPAT RAWAT PELBAGAI JENIS PENYAKIT
Nak biak senang je. Tanam 2 atau 3 keratan macam ni je boleh membiak dengan banyak. Contoh pasu ni tanam 3 pokok, sekarang dah penuh padat.

Rumput Siti Khadijah

Eloklah tanam sepasu dua kat rumah untuk kegunaan sendiri. Pokoknya pun senang je nak jaga dan juga senang membiak. Banyak khasiatnya.
Boleh membantu kepada mereka yang ada kanser.
Boleh lembutkan daging.
Cara yang senang nak guna, ambil 3 atau 5 helai. Basuh bersih-bersih, carik-carik atau potong kecil rendamkan dalam segelas air panas. Buat malam, esok paginya bangun minum.
Sebelum ini pada Januari 2020, Ardi Tani pernah berkongsi info mengenai Rumput Siti Khadijah (RSK) atau nama lainnya Rumput Beijing. Dia telah berkongsikan dengan lebih mendalam mengenai tumbuhan ini.
Rumput Beijing atau Rumput Siti Khadijah (RSK) ni pada pandangan saya sesuai diletakkan ditempat yang bukan direct kena matahari. Boleh lihat berbezaannya di gambar. Asal dari satu polibag kini sudah menjadi 9 polibag yang merimbun.
Antara khasiat yang saya tahu berupaya membantu pesakit psoriasis, cancer, kencing manis, darah tinggi.
KENALI RUMPUT CINA/RUMPUT BEIJING/RUMPUT SITI KHADIJAH
Kena matahari sekejap sahaja & terlindung dengan pokok lain. Diletakkan bawah garaj kereta. Pokok subur, daun kelihatan besar & panjang. Baja menggunakan baja XY. Ditanam dalam pasu HLT.
Ini copy paste hasil carian di Google.
Rumput Cina iaitu Beijing Grass Plant atau nama saintifiknya (Murdannia Loriformis).
Nama lain Rumput China: Beijing Spiderwort, Spiderwort, Pan Ki Lian, Pandan Jambi, Rumput Aur Beijing, Rumput Anugerah, Rumput Pada Suka, Rumput Pak King.
Rumput Beijing (Murdannia Bracteata) atau “Ya pak-king”, ??? ialah herba yang diketahui mempunyai khasiat untuk meningkatkan daya tahan badan dan ciri anti-radang amat terkenal di China dan Thailand. Ianya banyak ditanam secara komersial untuk menghasilkan pelbagai jenis ubatan dan supplement.
Terdapat beberapa kajian saintifik yang membuktikan kesan anti-bakteria tumbuhan ini. Walaupun ada kajian potensi rawatan kanser bagi tumbuhan ini ianya masih diperingkat awal. Namun bagi pengamal perubatan alternatif, Rumput Beijing telah lama digunakan untuk merawat kanser.
Khasiat dia: mencuci buah pinggang, mencuci darah dan buang angin dalam badan.
Berdasarkan buku Chinese Medical Herbs of Hongkong, tumbuhan ini manis, menyejukan dan berupaya mencairkan kahak.
Ini dalam polibag diletakkan kena matahari penuh. Pokok subur juga cepat membiak tapi daun tak besar dan banyak bunga keluar. Mungkin sebab pernah bagi & sekali baja novatec premium. Selebihnya baja biji organik.
Berasal dari selatan negara China. Manakala di Thailand, rumput ini dikatakan tumbuh meliar namun masyarakat di sana berusaha mengenalkan rumput ini melalui produk supplement untuk penyakit kanser dan lain-lain penyakit yang berkaitan.
Lazimnya daun ini direbus keseluruhan bersama akarnya untuk membantu penyembuhan barah payudara, usus, ulser, batu karang, radang kulit, lawas kencing dan buah pinggang.
Manakala di sini, saya tidak pasti sampai ketahap mana penerimaan rumput ini dalam masyarakat setempat. Namun yang pasti komuniti Cina lebih terarah menanam rumput ini kerana umum mengetauhi akan kepekaan dan ilmu mereka dalam penggunaan herba adalah tinggi.
Pokok ini senang membiak melalui biji benihnya yang ringan dan mudah tersebar. Juga boleh ditanam melalui keratan ruasnya.
Dan yang paling terbaharu saya dapat perkongsian mengenai penggunaan rumput ini ialah daunnya juga boleh melembutkan tekstur daging dalam masakkan.
DIPERCAYAI DAPAT MERAWAT PENYAKIT-PENYAKIT INI:
Ini pun sama matahari penuh. Bunga banyak. Bunga dia banyak khasiat juga. Dikeringkan buat teh.
1. MERAWAT KANSER TEKAK, HATI & KULIT
Di Thailand, tumbuhan ini digunakan untuk merawat kanser tekak, hati, rahim, ileum, kulit dan sebagainya.
Caranya: Ambil enam tumbuhan ini dan gunakan pengisar untuk menghancurkannya + 4 sudu besar air. Tapis dahulu dan minum sebelum makan pagi dan sebelum tidur.
2. MENYEJUKKAN BADAN
Bagi menyejukkan badan.
Caranya: Rebus 5 helai daun dia dengan 3 cawan air + gula perang dan minum.
3. BATU KARANG & GINJAL
Cara menggunakan rumput Cina ni, untuk batu karang dan ginjal:
 Ambil 7-9 pokok (keratan) rumput Cina bersama-sama akarnya, dicuci bersih dan di rebus bersama sukatan air 1.5 liter (sukatan botol coca cola).
Di rebus dengan api yang sederhana kecil, padam la rebusan itu bila airnya telah mendidih dan minum la air tu apabila suam dan lebihannya simpan dalam peti sejuk.
CARA MEMBUAT JUS RUMPUT BEIJING
Yang ini ditanam dalam pasu HLT juga. Menggunakan baja XY 60% & 40% air paip. Percambahan subur tapi daun tak besar sebab dapat matahari penuh.
CARA PENYEDIAAN JUS RUMPUT BEIJING:
1. Basuh seluruh rumput termasuk batang dan akarnya bersih-bersih dengan air.
2. Rendam rumput ini ke dalam air garam atau cuka. 2 sudu besar garam atau 2 sudu besar cuka dilarutkan dalam 1 liter air. Tujuannya untuk menyingkirkan serangga atau ulat yang terdapat pada daun rumput.
3. Tumbuk rumput ini menggunakan lesung tanah liat atau lesung kayu hingga menjadi pes.
4. Masukkan 2 sudu besar air mendidih.
5. Tapis dengan menggunakan penapis kain.
Dos yang disyorkan untuk pesakit kanser dewasa ialah 2 sudu besar jus ini, diambil 30 minit sebelum sarapan pagi dan 30 minit sebelum tidur. Kanak-kanak pula 1 sudu makan setiap kali.
Sumber: Facebook Ardi Tani via Berkebun D Rumah


Tak Sangka Simpan Bulu Kemaluan Pun Ada Manfaat? Extra: Risiko Bercukur Yang Anda Perlu Tahu!

Tahukah anda menyimpan bulu kemaluan mempunyai kelebihannya tersendiri. Salah satu manfaat simpan bulu kemaluan adalah ia mempunyai fungsi untuk mengurangkan geseran semasa melakukan hubungan seks.
Selain mempunyai banyak manfaat menyimpannya, terdapat juga beberapa risiko yang akan dialami apabila bulu kemaluan dicukur. Jom ikuti perinciannya di bawah.

Baca juga: Ketahui Cara Betul Bedung Bayi Baru Lahir Bersama Manfaat & Risikonya
FUNGSI BULU KEMALUAN
Gambar hiasan: Pinterest.

MANFAAT SIMPAN BULU KEMALUAN
Sebenarnya, terdapat beberapa manfaat menyimpan bulu kemaluan seperti dilaporkan dalam halaman Healthline dan Romper. Antaranya, dapat mengurangkan geseran sewaktu persetubuhan, perlindungan daripada bakteria dan sebagainya.

1. MENGURANGKAN GESERAN
Gambar hiasan: GettyImages.
Kulit di kawasan kemaluan adalah halus. Bulu kemaluan bertindak seperti penampan pelindung, mengurangkan geseran semasa hubungan seks dan aktiviti lain.
Terdapat sesetengah sumber menyatakan bulu kemaluan sebagai “pelincir kering”. Hal ini kerana, lebih mudah menggosok rambut dengan rambut daripada menggosok kulit dengan kulit.
Bulu kemaluan juga boleh menghangatkan alat kelamin, yang merupakan faktor penting dalam rangsangan seksual.
2. PERLINDUNGAN DARIPADA BAKTERIA & PATOGEN LAIN
Bulu kemaluan mempunyai fungsi yang serupa dengan bulu mata atau bulu hidung, di mana ia memerangkap kotoran, serpihan dan mikroorganisma yang berpotensi berbahaya. Di samping itu, folikel bulu rambut menghasilkan sebum iaitu minyak yang sebenarnya menghalang bakteria daripada membiak.
Ia berikutan bulu kemaluan boleh melindungi daripada jangkitan tertentu, termasuk:

Selulitis.
Jangkitan kelamin (STI).
Jangkitan saluran kencing (UTI).
Vaginitis.
Jangkitan yis.

3. TANDA AKIL BALIGH
Bulu kemaluan muncul semasa akil baligh. Ia merupakan tanda fizikal seseorang itu sudah menjangkau kematangan seksual iaitu keupayaan seseorang untuk melakukan pembiakan.
4. PASANGAN JADI LEBIH TERTARIK KEPADA ANDA
Gambar hiasan: Pinterest.
Walaupun motivasi untuk membuang bulu kemaluan biasanya kelihatan lebih menarik secara konvensional, bercukur mungkin sebenarnya mempunyai kesan sebaliknya pada tahap biologi.
Dweck menjelaskan, “bulu kemaluan berkemungkinan memerangkap feromon, bahan kimia yang memberikan ‘haruman sendiri’ dan mungkin mempunyai peranan dalam tarikan pasangan.” Apabila anda mencukurnya, badan tidak dapat memerangkap feromon tersebut yang bertujuan untuk membuatkan pasangan mahu melakukan hubungan seks dengan anda seperti dijelaskan oleh Medical News Today.
Menyimpan bulu mungkin menambahkan sedikit percikan pada dunia keintiman anda.
5. TIDAK SAKIT APABILA PASANGAN MENYENTUH ANDA
Ramai orang berfikir bercukur atau pelilinan sebelum proses keintiman akan jadi lebih menyeronokkan, tetapi ia sebenarnya boleh memberi kesan sebaliknya.
“Sejurus selepas mencukur bulu mungkin terdapat sedikit kerengsaan kulit…Itu boleh [membuat] tisu sensitif lebih terdedah kepada rasa rengsa, terbakar, atau gatal apabila disentuh atau diusap,” ulas Doktor Perubatan, Doktor Felice Gersh, kepada Romper.
RISIKO MENCUKUR BULU KEMALUAN
Melalui portal Healthline, terdapat beberapa risiko yang akan anda alami sekiranya mencukur bulu kemaluan. Jadi, berwaspadalah.
Gambar hiasan: GettyImages.
1. KECEDERAAN
Kecederaan ketika merapikan bulu kemaluan adalah sangat biasa. Berdasarkan data daripada tinjauan 2013 dalam kajian 2017 mendapati, luka adalah kecederaan yang paling kerap dilaporkan dengan luka bakar dan ruam. Terdapat sesetengah kes yang sangat jarang berlaku, di mana kecederaan ini memerlukan perhatian perubatan.
2. JANGKITAN
Seperti dinyatakan di atas, bulu kemaluan berfungsi sebagai perlindung dengan memerangkap patogen dari memasuki badan. Menghilangkan bulu kemaluan boleh menjadikan seseorang lebih mudah terdedah kepada jangkitan yang lazim seperti Jangkitan Saluran Kencing (UTIs), vaginitis dan jangkitan yis.
Penyingkiran bulu juga boleh merengsakan kulit anda yang membawa kepada jangkitan kulit seperti selulitis dan folikulitis. Dalam kes lain, kecederaan berkaitan dengan dandanan seperti luka, ia boleh dijangkiti.
3. ABSES
Gambar hiasan: Google.
Seperti bisul, abses cenderung berkembang daripada kerengsaan yang disebabkan oleh kaedah penyingkiran bulu tertentu (bercukur atau waxing).
Abses adalah jangkitan dalam, di bawah kulit yang menyebabkan sakit, bengkak dan kemerahan.
4. BISUL DARI BAKTERIA STAPH
Dalam kes yang jarang berlaku, penyingkiran bulu mungkin mengakibatkan pertumbuhan bisul di kawasan kemaluan anda. Bisul boleh tumbuh daripada kerengsaan kulit dan jangkitan, seperti selulitis dan folikulitis.
Bisul biasanya bermula sebagai benjolan merah tepat di bawah permukaan kulit. Ia mungkin dipenuhi dengan nanah dan bisul tidak sedalam abses.
KESIMPULANNYA
Setiap orang mempunyai bulu kemaluan, jadi terpulang kepada anda untuk cukur atau tidak. Ia terletak pada kehendak masing-masing.
Sesetengah orang lebih suka membiarkannya tumbuh, manakala ada yang gemar merapikannya, bercukur atau melakukan pelilinan (waxing). Apa yang ingin anda lakukan terpulang kepada diri sendiri.
Sumber: Healthline / Romper


4 Manfaat Skim PeKa B40 Untuk Ibu Ayah Kita Berumur 50 Tahun Ke Atas. Jom Ambil Tahu

Ibu bapa anda penerima Bantuan Saraan Hidup dan berumur 50 tahun ke atas?
Jika ya, maka mereka layak untuk menerima pelbagai manfaat perkhidmatan kesihatan di bawah Skim Peduli Kesihatan untuk Kumpulan B40 (PeKa B40) yang akan mula dilaksanakan Mac ini.

“PeKa memberi penekanan kepada pengesanan penyakit awal tidak berjangkit kepada golongan B40 terutama apabila usia meningkat, sekali gus mengurangkan bebanan kos rawatan kumpulan berkenaan,” kata Menteri Kesihatan, Datuk Seri Dr Dzulkefly Ahmad, ketika berucap pada majlis prapelancaran PeKa B40 semalam, 28 Januari 2019.
Jom kita ambil tahu serba sedikit tentang skim ini dan bagaimana ia boleh dimanfaatkan oleh ibu bapa kita nanti.

Foto Kredit: Kementerian Kesihatan Malaysia KKM

Apakah Skim PeKa B40
Skim Peduli Kesihatan untuk Kumpulan B40 atau PeKa B40 merangkumi pemberian percuma perkhidmatan saringan kesihatan, bantuan perubatan, insentif melengkapkan rawatan kanser dan insentif tambang pengangkutan.
PeKa B40 dan Skim Perlindungan Nasional B40 atau mySalam yang dilancarkan oleh Perdana Menteri, Tun Dr Mahathir Mohamad, Khamis lalu diwujudkan untuk saling melengkapi bertujuan mengurangkan beban kos sara hidup dan meningkatkan kesejahteraan rakyat.

Syarat Kelayakan
Syarat kelayakan untuk menerima skim PeKa B40 adalah :

penerima Bantuan Sara Hidup (BSH) dan pasangannya
berumur 50 tahun ke atas

4 Manfaat Skim PeKa B40
Berikut adalah 4 manfaat yang bakal diterima oleh mereka yang layak.
1. Saringan Kesihatan
Saringan kesihatan yang dijalankan secara percuma termasuk pemeriksaan kesihatan mental, klinikal payudara dan klinikal prostat (jika perlu), manakala pemeriksaan makmal merangkumi ujian darah, diabetes, tahap kolestrol, air kencing dan fungsi buah pinggang.
Bagi proses mendapatkan saringan kesihatan percuma itu, penerima BSH berusia 50 tahun ke atas boleh menyemak kelayakan mereka di laman web PeKa B40 yang akan berfungsi sepenuhnya Mac ini, kemudian perlu ke klinik PeKa B40 berdekatan yang dikenal pasti melalui pelekat PeKa B40 dengan membawa MyKad.

2. Bantuan Alat Perubatan
Melalui manfaat bantuan alat perubatan, penerima akan menerima bantuan dengan had maksimum RM20,000 (seumur hidup) terhad kepada kategori tertentu di hospital Kementerian Kesihatan selepas saringan dijalankan.
10 kategori alat perubatan yang tersenarai adalah:

stent untuk jantung
alat sendi tiruan
alat bantuan pendengaran
perentak jantung
prostesis dan implan untuk tulang belakang
prostesis dan ortosis tulang anggota
kanta mata intraokular
alat terapi pernafasan dan oxygen concentrator
bantuan sokongan nutrisi
kerusi roda

Foto Kredit: abcnews.com
3. Melengkapkan Rawatan Kanser
Bagi insentif melengkapkan rawatan kanser, sebanyak RM1,000 dibayar kepada pesakit yang melengkapkan rawatan di hospital kementerian dan bayaran secara berperingkat bergantung kepada tahap rawatan.
Foto Kredit: standaard.be
4. Insentif Tambang Pengangkutan
Insentif tambang pengangkutan diberikan maksimum RM500 bagi Semenanjung dan RM1,000 bagi Sabah dan Sarawak bagi setiap penyakit.

Jom Manfaatkan Peluang Ini
Bagi projek perintis Skim PeKa B40 ini, seramai 800,000 penerima bantuan akan menerima manfaat yang dinyatakan di atas berdasarkan konsep sesiapa yang membuat saringan dahulu atau konsep first come, first serve.
Jadi, jom manfaatkan peluang yang disediakan Kementerian Kesihatan untuk ibu bapa kita!


‘Manfaat Untuk Semua’- 32 Intipati Pakej Rangsangan Ekonomi Prihatin Rakyat 2020 Dari PM

Sudah pasti ramai dalam kalangan rakyat Malaysia yang menantikan pengumuman Pakej Rangsangan Ekonomi Prihatin Rakyat yang diumumkan oleh Perdana Menteri kita, YAB Tan Sri Dato’ Haji Muhyiddin Haji Mohd Yassin. Pastinya, pakej yang diumumkan sebentar sahaja tadi akan memanfaatkan rakyat Malaysia yang terjejas akibat penularan wabak COVID-19 yang tidak disangka.
Berikut adalah senarai ringkas kandungan dalam pakej PRIHATIN untuk anda.

SENARAI KANDUNGAN DALAM PAKEJ RANGSANGAN EKONOMI PRIHATIN RAKYAT (PRIHATIN)

1.500 juta untuk Kementerian Kesihatan Malaysia untuk tingkatkan keupayaan

2.Dana Khas RM8 Juta -tanggung kos ujian saringan RM300

3.Penangguhan bayaran premium selama 3 bulan- kepada pencarum insurans yang terjejas
4. Tingkatkan elaun petugas khas dari RM400 ke RM600 sebulan sehingga wabak berakhir
5. Elaun khas RM200 sebulan untuk ATM, PDRM,Kastam, Imigresen, RELA
6. Bantuan Prihatin Nasional- bayaran tunai one off dan pertama kali disalurkan kepada golongan M40 dan kebawah. Jumlah bayaran RM 1600 kepada isi rumah (4000 kebawah). Bayaran pada bulan April RM 1000, RM 600 bulan Mei.

RM 1000 (pendapatan lebih RM4000- RM 8000). Bayaran bulan April RM500, Mei RM 500
RM 800 (bujang berusia 21 keatas dan pendapatan RM 2000 ke bawah) RM 500 April, RM 300 bulan Mei
RM 500 (individu bujang 21 keatas pendapatan lebih RM 2000- RM 4000) RM 250 April, RM 250 Mei
Baki tunai BSH- dibayar julai

7. Pelajar di IPT  dapat bayaran sebanyak RM 200 secara one off
8. Warga emas, kanak kanak, OKU, gelandangan, orang asal dapat bantuan makanan, kesihatan dan tempat perlindungan
9. PTPTN tangguh pembayaran, memberikan penangguhan PTPK mulai 1 april hingga 30 sept
10. MySalam pula memanjangkan manfaat kepada golongan B40 yang dikuarantin.
11. Pengeluaran pra-persaraan sehingga jumlah RM 1500 tanpa cukai dari April ke Disember.
12. Memanjangkan pengecualian bayaran sewa PPR kepada enam bulan, ditanggung sepenuh oleh kerajaan dari April – September. Bagi perumahan awam, DBKL memberi pengecualian.
13. Pengecualian sewa untuk premis kerajaan seperti kafeteria, bangunan kedai.
14. 15 peratus bil elektrik perlancongan, 2 peratus kepada lain lain- Tambahan, diskaun berperingkat antara 15-50 peratus bil elektrik.
15. Internet percuma kepada semua pelanggan dari April hingga PKP tamat.
16. Penjawat awam dapat bantuan tunai RM 500 secara one off untuk Gred 56 ke bawah termasuk kontrak.
17.Pesara kerajaan- bantuan RM 500 one off
18.RM 1 billion untuk dana makanan.
19. 100 Juta untuk kemudahan infrasturktur. Dana khas untuk perladangan kawasan dan pertanian kawasan.
20. Program subsidi upah- Bantu majikan kekalkan pekerja- Upah RM 600 sebulan untuk tempoh 3 bulan. Khusus untuk mereka pendapatan bawah RM 4000 dan majikan yang mengalami penurunan 50 peratus.
21. Pemandu E-hailing dapat bantuan one off RM 500.
22. Pemandu taxi dapat bantuan RM 600 one off
23. Pekerja kontrak – Kerajaan akan bayar gaji yang ditanggung oleh kontraktor. Panjangkan tempoh kontrak selama sebulan.

24. Industri kecil dan sederhana- Tambah dana dalam kemudahan khas, kadar faedah akan dikurangkan- Kerajaan akan tingkatkan saiz dana kepada 6.8 billion semua sektor ekonomi untuk tingkatkan akses PKS.

Pertama: Menambah dana dalam tabung Bantuan,Kemudahan Khas atau Special Relief Facility untuk PKS sebanyak RM3 bilion, menjadikan jumlah keseluruhannya RM5 bilion. Selain itu, kadar faedah bagi keseluruhan dana ini akan dikurangkan daripada 3.75% kepada 3.5%
Kedua: Meningkatkan saiz dana sebanyak RM1 bilion kepada RM6.8 bilion di bawah Kemudahan Semua Sektor Ekonomi bagi meningkatkan lagi akses pembiayaan kepada PKS.
Ketiga: Menyediakan dana tambahan sebanyak RM500 juta di bawah Skim Kredit Mikro yang menjadikan jumlah keseluruhan RM700 juta bagi pembiayaan mudah. Skim ini akan dikendalikan oleh Bank Simpanan Nasional dengan menawarkan kadar faedah 2% sahaja tanpa cagaran. Syarat kelayakan pinjaman juga dilonggarkan dengan minimum enam bulan operasi berbanding setahun operasi. Amaun pembiayaan juga ditingkatkan daripada maksimum RM50,000 kepada RM75,000 bagi setiap usahawan. Inisiatif ini adalah terbuka kepada semua usahawan mikro dalam semua sektor perniagaan termasuk pengusaha 14 taska, operator bas dan teksi, industri kreatif dan peniaga atas talian.
Keempat: PKS yang mempunyai rekod perniagaan kurang daripada 4 tahun juga boleh memanfaatkan skim BizMula-i dan BizWanita-i Syarikat Jaminan Kredit Malaysia Berhad (CGC) untuk pembiayaan sehingga RM300,000.
Kelima: Syarikat Jaminan Pembiayaan Perniagaan (SJPP) akan menyediakan kemudahan jaminan bernilai RM5 bilion selain meningkatkan kadar jaminan daripada 70% kepada 80% bagi syarikat PKS yang menghadapi masalah mendapatkan pinjaman.

25. Pertama: KWSP akan memperkenalkan program Khidmat Rundingan Majikan pada 15 April 2020. Perkhidmatan ini merangkumi pilihan penangguhan bayaran, penstrukturan dan penjadualan semula sumbangan majikan.
26. Mengecualikan pembayaran levi Tabung Pembangunan Sumber Manusia (HRDF) bagi semua sektor untuk tempoh enam bulan mulai bulan April 2020.
27. Kerajaan juga membenarkan penangguhan pembayaran ansuran cukai pendapatan kepada semua PKS untuk tempoh tiga bulan mulai 1 April 2020.
28. Langkah moratorium akan dipanjangkan dan dilaksanakan bagi pinjaman dengan TEKUN, MARA dan koperasi serta mana-mana agensi kerajaan yang memberi pinjaman kepada PKS mulai 1 April 2020.
29.Bagi membantu usahawan B40 dan rakyat yang hilang mata pencarian, satu program kewangan sosial akan diperkenalkan dengan kerjasama antara institusi perbankan Islam, Majlis Agama Islam Negeri dan rakan-rakan pelaksana utama. Sumbangan kewangan sosial akan disalurkan dalam bentuk modal permulaan bagi usahawan mikro menggunakan dana zakat dan dipadan dengan pembiayaan mikro pada kadar yang berpatutan.
30.Kerajaan menyambut baik usaha institusi perbankan 18 yang bersedia untuk menstruktur semula bayaran balik pinjaman sektor korporat bersesuaian dengan prestasi perniagaan mereka.
31. Kerajaan juga akan menyediakan kemudahan skim jaminan berjumlah RM50 bilion dengan jaminan sehingga 80% daripada jumlah pinjaman bagi tujuan membiayai keperluan modal kerja. Saiz minimum pinjaman yang layak dijamin ialah RM20 juta bagi setiap perniagaan.
32. Kerajaan telah mengenal pasti beberapa projek kecil seperti menambah baik jalan, menaik taraf sekolah daif di Sabah dan Sarawak, membersihkan rumah ibadat dan balai polis, serta meningkatkan kemudahan pelancongan yang akan memanfaatkan kontraktor kelas G1 hingga G4.


Isteri Yang Selalu Diurut Adalah Lebih Bahagia, Ceria & Konfiden. Sains Pun Buktikannya!

Ibu-ibu semua, ini mungkin sesuatu yang kita nak sangat suami kita tahu.
Menurut kajian dan pemerhatian, wanita yang sentiasa diurut oleh pasangan mereka akan berasa lebih gembira, ceria, penyayang dan konfiden!

Ini sebabnya.
5 Manfaat Urutan Suami Kepada Isteri
1. Urutan Meredakan Stres
Dari pagi sampai ke malam isteri sentiasa sibuk dengan pelbagai tugasan di rumah dan menguruskan anak-anak.

Kebanyakan masanya isteri tentu akan berasa letih, bukan saja penat fizikal tetapi juga penat mental. Maka tak hairanlah kadangkala isteri ni mudah emosional tak tentu pasal kan?

Urutan dan sentuhan boleh membantu mengurangkan paras kortisol (iaitu hormon stres) sebanyak 30% dan meningkatkan paras hormon gembira iaitu seratonin serta dopamine sehingga 31%.
Jadi, urutan ni bukan saja melegakan rasa sakit pada badan, tapi juga mengembalikan mood yang merudum, menjadikan isteri berasa lebih ceria!

2. Urutan Boleh Meningkatkan Sistem Imun
Terdapat kajian yang mendapati urutan juga mampu meningkatkan penghasilan sel darah putih yang berfungsi melawan penyakit.
Ini bermaksud, kalau isteri sentiasa mendapat urutan, dah tentu dia akan berasa lebih sihat dan sukar dijangkiti penyakit.
Bila rasa sihat, wajah isteri pun akan nampak lebih berseri dan bersemangat di rumah.
Taklah asyik nak marah-marah. Kan?
Foto Kredit : bluntmoms.com
3. Membantu Isteri Lebih Konfiden
Percaya atau tidak, sesi urutan juga dapat membantu isteri berasa lebih selesa dengan tubuh badan mereka sendiri.
Ada isteri yang mula berasa malu, terutamanya selepas bersalin sebab tubuh badan mereka dah tak seperti dulu lagi.
Namun, urutan seorang suami menandakan menandakan kasih sayang mereka terhadap setiap pengorbanan isteri dalam melahirkan zuriat.
Sebab itu, isteri pun dapat berasa lebih konfiden terhadap kekurangan tubuh sendiri melalui urutan dan belaian si suami.
Foto Kredit: momjunction.com
4. Masa Berkualiti Bersama
Sesi urutan bukan saja menjadi sesi ‘rawatan’ badan, tetapi masa yang terluang bersama juga membantu merapatkan lagi hubungan antara suami isteri.
Tanpa sebarang gajet, tanpa gangguan televisyen, sentuhan dan belaian melalui urutan memainkan peranan penting dalam mengembalikan cinta pada pasangan.
Sambil mengurut, isteri boleh juga bercerita atau berbual tentang apa jua perkara yang terbuku di hati. Orang perempuan ni bila dapat luahkan pun dah cukup lega!
http://mypregnanthealth.com/
5. Ia Membuat Isteri Rasa Dihargai
Tak kisahlah sama ada urutan suami tu sehebat tukang urut profesional atau amatur, yang penting sentuhan daripada seorang suami itu tentunya akan membuat isteri rasa saaaangat dihargai.
Tak semestinya hadiah yang mahal, urutan kasih sayang pun dah cukup membuat isteri rasa seronok.
Betul tak?

Bila Isteri Happy, Satu Keluarga Happy!
Sebenarnya kalau tak ada kajian pun tentu kita boleh agak bagaimana urutan atau sentuhan kasih sayang daripada suami ini dapat memberi kesan yang amat besar terhadap isteri.
Jadi suami-suami dekat rumah tu, rajin-rajinlah urut isteri masing-masing ya.
Sebabnya bila isteri happy, dia punya aura tu satu famili akan dapat tau!


Aktif Menendang Bila Mama Usap Perut, ‘Menyorok’ Bila Papa Datang. Ini 5 Keajaiban Sentuhan Ibu Pada Kandungan

“Betul ke baby dalam kandungan boleh rasa siapa yang usap perut ni? Asal Papa datang je dia ‘menyorok’. Tadi bukan main aktif lagi bila Mama yang pegang.”
Masa mengandung, ramai wanita akan mula merasakan perubahan fizikal terutamanya pada bahagian perut yang semakin membesar dari bulan ke bulan.

Kadang-kadang, macam tak percaya yang kita sedang ‘membawa’ seorang insan baru di dalam tubuh kita.
Tindakan mengusap perut boleh dikatakan sebagai satu perkara yang sangat semulajadi dilakukan oleh ibu mengandung. Sesekali ibu akan membelai lembut perut sambil bercakap dengan bayi dalam kandungan atau mendoakan yang baik-baik buatnya. Malah, ada yang dah mula membaca buku untuk bayi sejak dalam kandungan lagi.

Sebenarnya, tindakan anda mengusap perut ketika hamil ini memiliki kesan yang besar terhadap perkembangan bayi!

5 Keajaiban Sentuhan Ibu Yang Luar Biasa Terhadap Kandungan
1. Stimulasi Yang Paling Efektif Buat Bayi
Menurut sebuah kajian oleh University of Dundee di United Kingdom, sentuhan adalah stimulus yang paling utama terhadap bayi dalam kandungan. Berbanding dengan aktiviti bercakap atau menyanyi, bayi paling banyak memberi respon terhadap sentuhan ibu!
Respon ini ditunjukkan dengan menggerakkan tubuhnya di dalam rahim seperti menendang atau menyentuh mukanya. Ini menunjukkan bayi dalam rahim sudahpun dapat merasakan dan merespon terhadap sentuhan magikal ibu.

2. Menggalakkan Perkembangan Otak Bayi
Selain menunjukkan respon melalui pergerakan, sentuhan ibu juga dapat memberi rangsangan terhadap perkembangan tubuh bayi, termasuklah otaknya.
Dr Attila Dewanti menerusi sebuah artikel menjelaskan bahawa simulasi sentuhan seperti mengusap perut ketika hamil dapat merangsang hubungan saraf hingga memicu perkembangan otak bayi.

3. Mematangkan Emosi Bayi
Sebuah artikel oleh Mother Nature Network melaporkan bahawa sentuhan adalah deria pertama yang dirasai oleh bayi, iaitu sekitar usia 8-11 minggu. Kuasa sentuhan magikal ibu ini juga sebenarnya memberi kesan terhadap psikologinya.
Sentuhan penuh kasih sayang ini dikatakan mampu mematangkan emosi bayi, sehingga menjadikannya tidak mudah depresi apabila besar nanti.
Foto Kredit: boredpanda.com
4. Melahirkan Rasa Cinta Luar Biasa
Dengan menyentuh dan mengusap perut yang semakin membesar, ibu-ibu akan dapat merasakan kuasa ‘bonding’ yang amat hebat. Ia melahirkan rasa cinta yang luar biasa. Malah, ia lebih dahsyat lagi berbanding ‘jatuh cinta pandang pertama’ sebab ibu-ibu belum pun lagi melihat wajah bayi, kan?

5. Bayi Lebih ‘Kenal’ Sentuhan Mama
Dalam kajian tersebut juga, bayi didapati memberi respon yang paling aktif apabila disentuh oleh ibu berbanding orang lain termasuklah ayahnya sendiri.
Menurut penyelidik, perbezaan respon anak terhadap usapan ibu dan ayah ini mungkin terjadi kerana wujudnya perbezaan cara mengusap – ibu cenderung mengusap dengan lebih spontan sambil menggerakkan anggota badannya yang lain, manakala si ayah lebih berhati-hati, takut-takut dan mungkin juga terasa janggal melakukannya. Tindakan yang kurang ‘familiar’ ini mungkin menyebabkan bayi bergerak menjauhi permukaan perut ibu.
Penemuan ini cukup membuktikan wujudnya hubungan yang sangat istimewa antara ibu dengan bayi yang dikandungkannya. Patutlah bayi asyik ‘menyorok’ bila si ayah mengusap perut ibu ya?
Foto Kredit: netdoctor.co.uk
Jadi Papa Kenalah Lebih Rajin Usap Perut Mama, Ya!
Wah, begitu banyak manfaat yang boleh diperolehi bayi hanya dengan mengusap perut ketika mengandung kan? Jadi, bakal ayah pun ambillah kesempatan ini untuk turut sama ‘bonding’ dengan bayi.
Walaupun ibu mungkin anda belum dapat merasakan tendangan bayi seawal 2-3 bulan pertama kehamilan. Tapi percayalah, bayi di dalam rahim tetap dapat merasakan sentuhan anda!


Mangkuk Jamban Dah Berkarat Macam Zaman Kuno, Rupanya Guna Barang Ini Karat Hilang Sekelip Mata!

Mangkuk jamban telah berkarat dan tidak tahu bagaimana untuk menghilangkannya? Jangan risau kerana penulis telah menemui satu kaedah yang mudah untuk anda cuba. Bukan sekadar dalam mangkuk jamban, malah kesan karat di tempat lain sekitar bilik air anda pun boleh hilang.
Keadah ini telah dikongsikan oleh saudara Zakwan Anwar melalui pengalamannya dengan hanya menggunakan kertas pasir 1000Cw. Katanya, glaze pada ceramic tidak hilang dan kusam. Malah, chrome di lever cistern pun bersih berkilat walaupun sudah berbintik dan berlumut.

Baca juga: Gosok Jangan Tak Gosok! Suami Teruja Isteri Kongsi Cara Hilangkan Kotoran Minyak Tupperware, Menjadi!
TEMPAT LAIN PUN BOLEH CUBA DISENTAL MENGGUNAKAN KERTAS PASIR!
Gambar: Mangkuk jamban sebelum (kiri) menggunakan kertas pasir dan selepas (kanan) disental menggunakannya.

Sekadar berkongsi pengalaman cuci toilet rumah lama tak berpenghuni hari ni.

Bermodalkan sand paper gred 1000Cw, sekejap je hilangkan kesan karat (rust) pada toilet bowl dan tiles. Bukan mold, mildew atau stain yang biasa macam najis.

Yang penting glaze pada ceramic tidak hilang (tak jadi kusam). Lagi kilat berdenting-denting ada lah. Chrome dekat lever cistern tu pun dapat naik seri balik even chrome lama tu sudah berbintik dan berlumut.
PROSES MEMBERSIHKAN:

1. Pastikan kertas pasir dan permukaan tu dibasahkan waktu menggosok.
2. Jangan gosok dalam keadaan kering.
Mana tahu ada yang mengalami problem yang sama boleh la try.
BUKAN SEKADAR MANGKUK JAMBAN, KARAT DI TEMPAT LAIN JUGA HILANG!
1. KESAN KARAT PADA TILES
Gambar: Kesan karat sebelum (kiri) dan selepas (kanan).
2. KESAN BINTIK & LUMUT PADA CHROME DI LEVER CISTERN
Gambar: Daki dan lumut lama (kiri) dan selepas digosok menggunakan kertas pasir (kanan).
Gambar: Sebelum (kiri) dan selepas digosok menggunakan kertas pasir (kanan).
Sumber: Facebook Zakwan Anwar via Tukang Apa Hari Ini